Google 



This is a digital copy of a book that was prcscrvod for gcncrations on library shclvcs bcforc it was carcfully scannod by Google as part of a project 

to make the world's books discoverablc onlinc. 

It has survived long enough for the copyright to cxpirc and tbc book to cntcr tbc public domain. A public domain book is one that was never subject 

to copyright or whose legal copyright term has expircd. Whcthcr a book is in tbc public domain may vary country to country. Public domain books 

are our gateways to the pást, representing a wealth of history, cultuie and knowledge that's often difficult to discovcr. 

Marks, notations and other maiginalia present in the originál volume will appear in this flle - a reminder of this book's long journey from the 

publishcr to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 
We alsó ask that you: 

+ Make non-commercial use ofthefiles We designcd Google Book Search for usc by individuals, and we request that you use these files for 
personal, non-commercial purposes. 

+ Refrainfrom automated querying Do nol send automated queries of any sort to Google's system: If you are conducting research on machine 
translation, optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may be able to help. 

+ A/íJí/iííJí/i íJíírí&Hííon The Google "watermark" you see on each flle is essential for informingpeopleabout this project andhelping them lind 
additional materials through Google Book Search. Please do not remove it. 

+ Keep it legal Whatever your use, remember that you are lesponsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can'l offer guidance on whelher any speciflc use of 
any speciflc book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite seveie. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discovcr the world's books while helping authors and publishers reach new audiences. You can search through the full icxi of this book on the web 

at |http : //books . google . com/| 




HARVARD LAW SCHOOL 
LIBRARY 



^ 



"f? 



ij'^ 





VvUHG-ft'S.V 



A ZSIDÓK 



EMANCIPATIOJA 



IRTA 






B. EOTVOS^ JÓZSEF 



The wild-dove hath her nest, the fox 
his cave 

Mankind their coiintry — Israel bat the 
grave ! Byron. 



^\«^ 



.hvw*®*** 



BUDAPEST 

KIADJA RÁTH MÓR 

1892. 



Hl 



Ki 



Megjelenít a ^Budapesti Szemle > 18^0, évi folyamának 11. kötetében. 



APR 1 7 193a 



Hornyánszky Viktor, Budapest. 



9 



Ha egy nemzet átfutva a pályán, melyre a végzet 
által felhivatott, végső küzködésében elvérzett; 
ha százados iparkodás s áldozatok után nemes tet- 
tek s dicső szenvedések díjául végre csak egy név 
maradt, csak egy emlék az emberi nem történetei- 
ben; ha honának szétbonczolt határai között más 
népek tanyáznak, s mi dicsőségnek épült, csak vesz- 
tét hirdeti romjai között: jól illik a köny, melylyel 
a gondolkozó ez emléknél megáll. 

De van vaiami, mi ennél szomorúabb: látni 
népet, legyőzve, de élve vég csatája után, egy nem- 
zetet haza nélkül, melynek központja nincs, mi kö- 
rül egyesülnie lehetne s mely mégis a világ minden 
egyéb lakóitól különvált, mely fegyvereit elveszte 
s mégis ellenségként üldöztetik; népet egy szóval, 
mely hazájától megfosztva, mint test nélkül a kisér- 
tet bolyg körül nyugtalan, kínok közt, mint egy 
rég múlt kornak polgára, idegen az élők között, 

2 B. EÖTVÖS JÓZSEF. 

csak gyülölóst, csak elleneket találva, mintha egy 
nagy átok függne fején. Ez szomorúabb, ezerszerte 
szomorúabb mindennél, mit e világon láthatunk. S 
ily nép a zsidó! 

Ki nem ösmeri a regét Ahasverról, az örök 
zsidóról, ki, mert üdvözítőnktől, midőn háza előtt 
keresztjét hordva vizet kért, az enyhítő italt meg- 
tagadta, most átkozott halhatatlanságban jár körül 
az emberek között, magányosan, mint egy rég el- 
virult tavasznak száraz levele, körülhordva ferge- 
tegektől, nem találva helyet, hol fáradt fejével le- 
pihenhessen. Mindenki ösmeri .e regét, s alig vau 
főkép az éjszaki keresztény nemzetek között egy, 
hol az a nép mondái között nagy szerepet nem 
játszanék. En nem ösmerek szomorúabbat, nem 
egyet, mely inkább szívemhez hatna, inevt: e rege 
vcUó! 

Az örök zsidó nem képzelet; ő él ós ő szen- 
ved. Menj a piaczra, s hol a néphullámok legtömöt- 
tebbek, hol a zaj leghangosabb: ott áll ő, előtte az 
asztalon vagy földön kitárva koldus holmija, melylyel 
nagy hangon mintegy esdekelve ajánlgat; menj a 
pusztára s a csárdához közel, honnan víg hangok 
zengenek eledbe, terhe alatt görnyedve gázol a ne- 
héz homokon át; menj akárhová, e honnak egyik 
határától a másikig s fel fogod találni. 

Nézd a setét, halvány arczot, mely vonásival 
keleti származását bizonyítja, nézd a lángoló tekint 

tetet, melyet elnyomott boszü s ki nem elégített 
vágyak lelkesítenek, nézd szenvedéseit s rá fogsz 
ismerni. Gúnyolva mutat reá a gyermekcsapat s az 
átmenő egy megvető tekintetet vet arra, kit az utolsó 
nem vallana hasonlójának. S ott áll annyi emberek 
között magánosan, elszigetelve egy előítélet által, 
melyet legyőznie nem lehet, százszorta szerencsét- 
lenebb, mintha rossz tettek által vesztené a köz- 
becsülést, mert ő nem jobbulhat, véle született vét- 
két a kegyetlen világ meg nem bocsátja, s bármint 
ragaszkodjék az erényhez, bármint kövesse becsü- 
lete utait: szegény maradhat, de zsidó lenni meg 
nem szűnt. S mégis talán, ha szívébe nézhetnénk, 
ha tudhatnék gondolatait, ha sejdítenők az érze- 
ményeket, melyek keblét kínozva átrezgik, talán 
becsülnünk kellene, kit oly hidegeri megvetünk. Ta- 
lán épen gyermekeire gondol vagy nejére, kik távol 
tőle a város egyik legsetétebb utczájában éheznek, 
kiknek egyetlen reménye ő, a reménytelen, — ő, 
kitől a társaság mindent elrabolt, csak e szeretetet 
nem. Vagy talán szívét még nemesebb vágyak töltik 
el, talán e kebel lángolón tudna szeretni egy hazát, 
talán az emberiségnek akarna élni ő is, talán a 
dicsőség nagy gondolata villant át lelkén s szíve 
feszülten érzi, hogy áldozni tudna; de ki gondol 
erre? ki, hogy neki is érzeményei lehetnek, melyek 
őt' a pillanatnyi élet porkörén túlemelnék? Megvetve 

néz reá az átmenő, s e semmisítő tekintet feléb- 

reszté benne a zsidót, azaz mit annak nevezünk, a 
szívtelen idegent, ki senkivel rokonságot nem érez, 
ki, mert más czólja nem maradt, csak nyereség 
után vágyódik, — a szemtelen uzsorást, kinek becsű-, 
léte nem vala, melyet veszthetne, s ki azért csak 
szívének forró kivánatát s nem az erkölcs szabá- 
lyait követi tetteiben, egyszóval az örök zsidót, a 
jogtalant, a számüzöttet, azt, kit őseink minden em- 
beri jogoktól megfosztanak, kit mi minden emberi 
jogokra érdemetlennek hirdetünk. 

S miért? Vájjon az állhatatos gyűlölésnek val- 
lásosság-e még oka, vallásosság, mely kegyetlenné vál-. 
hátik s a legszörnyebb tettekre ragadhat, de legalább, 
indító okaiban tiszta? Vájjon korunk kereszténye, ki 
megvetve tiporja lábaival a zsidót, még Isten paran- 
csai eszközének hiszi-e magát, mint durvább apái? 
Vájjon azért fordulunk el e néptől, mert Isten vesztét 
jósolá, mert ájtatosságunk nem engedi, hogy azokkal, 
kik üdvözítőnket ki nozák, egyesüljünk? Oh ha ez volna,, 
akkor legalább az indító ok lenne tiszta, akkor szánva, 
e szerencsétlen nép sorsát, elszomorodva nem érdem- 
lett kínain s korom vakultságán, vigasztalhatna a 
gondolat, hogy e viszonyok egykor változandnak; 
hihetném, hogy miként envallásos fogalmam más, 
miként én nem boszuló, de áldó istenséget imádok 
oltáraimon: ügy jönni fog az idő, melyben az egész 
emberi nem más tanúságot találand szent könyveink- 
ben, s- kiket vallásosság természetök ellen gyűlölni 

taníta, annyival könnyebben fogják követni a szere- 
tetnek végre megértett parancsait. De ez nem úgy 
van. A fanatismus évei megszűntek; korunknak bé- 
lyege — fájdalom — inkább vallásos közömbösség 
mint túlhév; s kiknek keblét hit lelkesíti napjaink- 
ban, rég átláták: hogy az, ki e hitet alapítá, nem 
követőiért, hanem az egész emberi nemért vérezett, 
hogy haldokló ajkai egy egész világ felett elmon- 
dák áldásukat; s hogy ő, ki imádkozni ekként taní- 
tott: ((és bocsásd meg a mi vétkeinket, miként mi 
is megbocsátunk azoknak, kik ellenünk vétkezének)), 
ö, ki ellenei előtt maga monda: ((bocsáss meg nékik, 
mert nem tudják mit tesznek)) — nem akarhatá, 
hogy nevében egy ártatlan nemzet ezredéves elnyo- 
más alatt szenvedjen. — Korunk keresztényei tud- 
ják, hogy miként Isten jók s rosszak felett egjen- 
lőn fel hagyja kelni napját, miként a csillagok egyen- 
lőn sugárzanak, a föld egyenlőn zöldéi jámbor s 
gonosztevő körül, hogy miként az isteni gondviselés 
egy messze terjedő faként az egész emberi nem fe- 
lett terjeszti ágait, hogy alatta pihenjünk mind, hogy 
mindenkinek tőle jőjenek az öröm hamar fonnyadó 
virágai, tőle az élvezet édes gyümölcsei: ugy földi 
feladásunk áldást terjeszteni egész körünkre, jót 
tenni mindenkivel, ki hozzánk közelít; s mert Isten 
más jelt nem adott, miből felebarátunkat megös- 
merhetnők, mint emberi arczvonásait: szeretni min- 
den embert. Korunk keresztényei tudják, hogy min- 

den kebelben szív dobog, szerelem után vágypdó, 
mint az övék, hogy gyengék és segédszükségben 
vagyunk valamennyien; miért taszítanák ők el ma- 
goktól azt, ki szeretve közelített; miért nem ragad- 
nának meg minden kezet, mely feléjök nyúl; hisz 
e rövid életben oly ritka az alkalom, melyben jót 
tehetünkj s ha jő, el kell-e mulasztanunk a szép 
pillanatot? el lehet-e felejtkeznünk, hogy minden jó, 
mit tevénk, nyereség: mert ha jótéteményünk ér- 
demetlent segíte is néha, legalább mindig min- 
lelkünket emelé? Nem, — szívem teljes meggyőző- 
déséből mondom, — nem a vallás oka, ha a zsidók- 
nak még maiglan emberi jogaik megtagadtatnak; 
nem azok, kiknek kebleiket hit lelkesíti, tartják visz- 
sza az igazságot. Ezerek között, kik a zsidók ellen 
leghangosabban felszólalnak, alig van tán egy, ki a 
legvallástalanabb keresztényt, ki magát az atheistát 
a zsidókkal hasonló helyzetbe akarná hozni; mind- 
azon balgatag mesék, melyek a középkorban a zsi- 
dók ellen felhozattak, ma legfeljebb mosolygást ger- 
jesztenek; nem hiszi senki, hogy zsidók néha keresz- 
tény vérrel áldoznak, hogy nagy ünnepeken keresz- 
tény gyermekeket ölnek, hogy hamis esküvések ná- 
lok keresztények ellen tiltva nincsenek, s mi több, 
hogy ilyetén balgaságok valaha mondattak; mert 
mi volna elég nevetségesen hihetetlen, min rossz- 
akarat kételkednék? korunkban mindezt egy pár 
dajkán kívül talán senki nem hiszi. 

S miért hát ennyi indulatosság, valahányszor 
a zsidók polgárosítása szőnyegre kerül? miért a 
panaszok a kormány ellen, mely e népnek oly kevés 
engedményeket ada, de ezekkel is megmutatá, hogy 
haladni, s egy jobb jövőt előkészíteni akar? miért 
a keserű gúny s rágalom azon férfiak ellen, kik 
múlt országgyűlésünk()n e nagy igazság mellett fel- 
szólaltak, s a törvényhozásnak, legnemesebb tetté- 
ben, eszközei valának? miért ennyi zaj, ennyi lel- 
kesedés azoknál, kik talán, ha önszabadságukról 
volna szó, nem mutatnának annyi lelkesedést, mint 
most, midőn embertársaik elnyomatása czélok? Egy 
elöüélety egy nagy ezredes előítélet; jaj annak, ki e 
szentséghez közelíteni merne! jaj annak, ki ez agyag- 
lábú koloszt meg merné rendíteni, ki e Saisszobor- 
ról istentelen kezekkel le merné rántani a fátyolt: 
a szörnyeteg ledőlhetne, a fátyol alól a vélt Istennő 
arczai helyett undok rém állna előttünk, s mi lenne 
a világból, ha még előítéletei sem lennének szen- 
tek! Mi lenne annyi jámbor varga- s szabóból, mi a 
boltoslegények keresztény hadából, ha végre zsidó 
is felvétetnék fenséges körükbe? hol keresse az 
árva keresztény mindennapi kenyerét, ha a zsidó- 
nak is birtokjog adatik ? nem elég-e, hogy a zsidót 
tűrjük, hogy az ország minden terheiben részt ve- 
het, hogy védelmére vérezik, kifejlődésében ő is 
iparkodhatik, s érdemeinek dicső jutalmául a leve- 
gőt szívja, melyet mi, s oly nagy sirt talál, mint bár- 

mely keresztény ; nem elég mindez, s mit kivan- 
hatnak még? mit adhatunk mi vesztünk nélkül? 
Ha a zsidónak birtokjog adatik, a jószágok becse 
nevekedni fog, s a keresztény drágábban acquirál- 
hat! ha a czéhekbe felvétetnek, talán jobban dol- 
goznának, s a keresztény mesterember nagyobb 
szorgalomra kényszeríttetnék! s nem istentolenség-e 
ez? Minek legyünk keresztények, ha némi haszon 
nincs összekötve vallásunkkal? 

As előítélet önösséggel lépett frigyre! s ez 
az, mi a zsidók polgárosítása kérdését oly nehézzé 
teszi: ez, miért a kormány jó szándékát — még a 
kevésben is, a mit adott — rosszalni, a törvény- 
hozás határozatait rágalmazni érdemes vala. Mert 
hogy nincs ok, mely a zsidók polgárosítása ellen 
felhozva, a józan ész elfogulatlan Ítéletét meggyőz- 
hetné, hogy nincs egyetlen egy erősség, mely vagy 
semmit vagy épen az ellenkezőt nem bizonyítaná, arról 
nieg vagyok győződve, s ezt reménylem kimutathatni. 

Ifjúságom első éveitől szívem minden elnyo- 
más ellen feldobogott; gyűlöltem a zsarnokságot in- 
kább belső ösztönömet követve, mint azért, mert a 
szabadság áldásairól még okok meggyőzének, s innen 
van^ hogy a zsidók polgárosításának kérdése, még 
minekelőtte az hazánkban szőnyegre került, már 
egész figyelmemet magára vonta. Olvastam sokat a 
polgárosítás mellett, sokat ellene, s ha véleményeim- 
ben, melyeket benső meggyőződésem szerint válasz- 

tók, csalódtam: legalább arról kezes vagyok min- 
denkinek, hogy tudva nem fogok elhallgatni semmit, 
mi a zsidók polgárosítása ellen felhozva, a legkisebb 
fontossággal birna; s bátran felszólítok mindenkit, 
ki a felhozandókon kívül még valamit mondliatna 
a polgárosítás ellen, hogy azt bármely helyen k(*)- 
zölje, tökéletesen meg lóvén győződve, hogy az igaz- 
ságnak semmi nem használhat úgy, mint ha vitatás 
alá vétetik. 

Ne várjon senki ujat e lapokban; ne keressen 
eredetiséget s meglepő elmésségeket: az okok, me- 
lyek ez ügy mellett szólnak, velünk születtek, s az 
olvasó, ha előítéleteiről lemond, önszivében annyit 
fog találni, mint soraimban. El fogok kerülni min- 
den lelkesülést, elfojtani minden keserűséget s bár 
nehéz nyugodtnak maradni, hol embertársaink elnyo- 
matása forog kérdésben, hideg okokkal és száraz 
statisztikai adatokkal kívánom bebizonyítani állítá- 
somat, teljesen meggyőződve: hogy az igazság leg- 
szebb, ha mezítelen állíttatik élénkbe s zászlói alatt 
az iró nem keres más érdemet, mint azt, hogy 
bátran kimondá. 

I. 

Az első ok, mely a zsidók emancipatiója ellen 
legtöbbször s legnagyobb bizodalommal felhozatik: 
a zsidók általános romlottsága. A zsidók alávalók 
s azért érdemetlenek minden szabadságra; a pol- 

gári jogok, melyeket velők osztani akarnánk, csak 
rosszra, csak minkárunkra fognának használtatni, 
s azért csak lágyszívű órzelgés szólalhat fel e pol- 
gárosítás mellett 

Talán nem helytelenül felelhetnénk erre, hogy 
a szabadság nem oly valami, mit érdemekért jutal- 
mul adni rajtunk áll; hogy az minden embernek 
vele született joga, melytől vétek nélkül senki által 
meg nem fosztathatik; mondhatnók: az, hogy valaki 
a polgári jogokkal' visszaélhetne, egy egész nép- 
osztálynak kizárására elég ok nem lehet; hogy maga 
Draco csak elkövetett vétkek büntetésében vala 
kegyetlen, s a legvérengzőbb zsarnok egy népnek 
vétkeit legfölebb az által bünteté, hogy minden 
tizediket vérezteté; mondhatnám, hogy valakit job- 
bíthatlannak hirdetni, kinek jobbításáért semmit 
nem tevénk, nem igazságos; s hogy miután korunk- 
ban a legundokabb gonosztevőre sem szoktunk 
bélyeget nyomni, a szégyenjel, melyet egy egész 
nemzetre nyománk, talán épen oly kegyetlen. De 
minek ennyi ok? Vessünk egy tekintetet a zsidók 
történeteire, s vájjon mi vádolhatjuk romlottságu- 
kat? mi, kik őket ezredekig elnyomtuk, kik őket 
üldöztük és megvetettük, mig kebleikben minden 
nemesebb szikra elaludt? mi, kik bennök soha ha- 
s.onlóinkat elösmerni nem akartuk, kik bennök eré- 
nyeket nem kerestünk s legfelebb könyörületesség- 
gel, de solia rokon érzettél nem tekinténk le hoz- 

zajok; vájjon rajtunk áll-e most szemökre hányni 
romlottságukat, rajtuk a láncznyomra mutatva, me- 
lyet majdnem kétezredes szolgaság karjaira nyo- 
mott, azt mondani : el tőlem szolga ! Vájjon azon 
zsidóknál, kik, mióta városuk romokba dőlt, csak 
kegyetlen üldözéseket találtak, kereshetünk-e mora- 
litást; nálok, kiknél az egész középkor egy hosszú 
martyrság vallásukért, kiket Németországban a pór 
ós keresztes hadak ezerenként gyilkolnak, kiket 
Francziaországban 1182-ben Filep Ágoston, később 
IV-ik Filep elűz, kik midőn visszatérnek, 1320-ban 
keresztény rablók által, később az 1848-iki pestis 
alkalmával a kutak megmérgezéso ürügye alatt 
ezerenként gyilkoltatnak, 1594-ben ismét elűzetnek; 
nálok, kik Angliában oroszlánszívű Richárd, s János 
alatt hasonló üldcizéseket szenvednek; kiket a király- 
tól az utolsó báróig mindenki zsarol, nehezen szer- 
zett birtokuktól mindenki bűntelen megfoszt s végre 
1290-ben az ország elűz; kik Spanyolországban, — 
hol egy ideig a maurok alatt megpihentek — végre 
hallatlan üldözések után, melyeket 1380 s 1390-ben 
a burgosi s valladolidi cortesek határozatai követ- 
keztében vak térítési buzgóság által szenvedének, 
1492-ben 300,000 számmal hazájokból elűzetnek; 
kik Portugalliában 1506-ban kényszerítve megtérít- 
tetnek, nálok, kik mindig s mindenütt üldöztetve, 
ha néha egy pár évig zsarnokuk felhagya kegyet- 
lenségeivel, előre tudhaták: hisz csak azért enged-- 

tétnek e szünnapok, hogy vagyont keresve, annyi- 
val hasznosabb martalékká váljanak ; mint a gazda 
megheverteti marháját, hogy kihízzék, minekelőtte 
a mészárszékre hurczoltatik; vájjon nálok, a meg- 
vetett, a lábbal tiport, a kiűzött s vérpadra hur- 
czolt zsidóknál kereshetünk e magas érzelmeket? 
S ha azon nemzetben, melynek syndicusa Toulou- 
seban nagy ünnepeken a templom előtt pofoztatott, 
melynek Beriersben évenként virágvasárnap előtt 
való napon a nép a templomban kövezésére intetett; 
melynek tagjai Wormsban a dorbézoló tanácsbeliek 
jelenlétében évenként egyszer száraz malomban bi- 
zonyos mennyiségű gabona megőrlésére a kerék- 
hez fogattak, s marhaként ostoroztattak; melynek 
polgárai közül senki biztos nem vala, hogy — mint 
a bristoli zsidó János király alatt — naponként 
egy-egy fogától megfosztatni nem fog, mig vagyonát 
a zsarnoknak ki nem adá, vagy mint annyian, az 
inqui&itió mágiáin nem fogja végezni kínos életét; 
ha azon nemzetben, mely ennyit szenvedett a nél- 
kül, hogy ellenállhatna, nagy becsületérzést nem 
találunk, vájjon csudálatos-e ez? S ha mind az, mit 
a polgárosítás ellenei e nemzet romlottságáról mon- 
danak, állana; ha mindazon kedvező Ítéletek, melyek 
e nemzet erkölcsi tulajdonairól annyiak által hozat- 
tak, mind csak érzelgésszülte ábrándozások; ha 
Streckfuss, ki a zsidók polgárosítása ellen íii;, midőn 
épen a legaljasabb osztályról szólva úgy nyilatkozik: 

hogy ez osztályt(31 bizonyos neki tulajdon erényeket, 
mértékletességet, szorgalmat, asszonyai erkölcsiségét 
és szülők iránti tiszteletet eltagadni nem lehet*, 
csak túlságos zsidószere tétből szólt; ha Peel Róbert, 
ki egyébként túlérzelgőnek nem tartatik, s a pol- 
gárosítás ellen szólott, midőn kimondá: «hogy igaz- 
ságtalanságnak tartaná, ha a zsidók magaviseletében 
keresne okokat polgárosításuk ellen, mert teljes meg- 
győződése szerint az semmi okot nem ád: e nép 
magasabb osztályai jóltevők s tiszteletreméltók lévén, 
alsóbb osztályai semmivel sem rosszabbak, mint 
más, ő felsége kormánya alatt élő alattvalók))**, csak 
lágykeblü költő; ha mondom minden, mi a zsidók 
romlottságáról mondatott, mondatik s még mondatni 
fog, áll: vájjon mi mást bizonyít mind ez, mint hogy 
nemzetek elnvomás által erén veiket elvesztik; s való- 
ban nem vala szükségünk a zsidókra ennek be- 
bizonyítására. A hatalmas rómaiak ivadéka, a görö- 
gök napjainkban, Spanyolország, — miután rajta 
egy háromszázados zsarnokság átment — elég vilá- 
gosan szóln^^k, s talán minden gondolkozó emberek 
között nincs egy, ki ezen valaha kételkedett volna. 
Isten szabadságra teremte az embert, s csak 
hol e természetes elemében látjuk, ítélhetünk ter-. 
mészetéről. Mipt a fa, mely a mezőn egy zöld óriás- 

* Streckfuss über das Verháltniss der Juden zu christlichen 
Staaten. 

** Peel Róbert beszédje 1830-ban. 

ként állna elődbe, messze szétterjesztve virágos ágait, 
s4;űk körbe szorítva, mint egy törpe bokor áll előt- 
ted: úgy az ember, kit talán az ég nagyra teremte, 
eltörpül a szolgaság elnyomó korlátai között; a szolga 
rablánczai elgyengítik végre a legerősebb férfikart, 
s nincs oly jó szív, mely sokáig szeretni tudna, ha 
csak gyülölésre talál okot. 

De mit tartozik ez a tárgyhoz, igy szólnak a 
polgárosítás ellenei? a zsidók elromlottak — meg- 
engedjük hogy azért, mert elnyomottak, — de rom- 
lottak mindenesetre; s épen ezért érdemetlenek 
minden polgári jogok gyakorlására. Nincs fukarabb 
ember a zsidónál — így szólnak ellenei; — lelkük 
egész erejéből csak pénz után fáradva, nincs oly 
szent elv, melyet ennek fel nem áldoznának; s van-e, 
vagy volt-e valaha csalárdabb nemzet mint ez; fé- 
lénkebb minden nemesben s mégis oly állhatatos, 
oly engesztelhetetlen gyűlölésben a keresztények 
ellen? 

Ezek majdnem azon főhibák, melyekkel a zsidók 
elleneik által vádoltatnak. Talán némi mentségeket 
is felhozhatnék védelmökre. Mondhatnám, hogy min- 
den embernek legalább egy remény kell; hogy min- 
den embernek szükséges egy pálya, melyen halad-* 
nia, egy czél, mely felé iparkodnia lehessen; s hogy 
ha a zsidó csak pénz után fárad, ha pénz azon 
remény, azon czél, mely felé szüntelen halad, ha 
öröme, ha vágya, mindene pénz, mely után fáradva 

vak szomjában néha erkölcstelen eszközökhöz nyúl: 
talán nem egészen őt okozhatjuk, ki előtt minden 
egyéb út el vala zárva, hanem inkább azokat, kik 
őt e sivatag pályára szoríták, kiknek tettei a küz- 
köclőnek fülébe kiáltják: «lógy becsületes s megvet- 
lek; légy gazdag s megvetlek úgy is, de hódolok 
előtted; légy. becsületes s elűzlek ajtóm elől,' ha 
koldulsz, légy gazdag s barátilag megszorítom arany- 
nyal telt kezedet)). Monhatnám, hogy a gyengének 
elnyomója ellen nincs egyéb ^fegyvere, mint csalfa- 
sága, hogy a szolgától mást tettetésnél. nem kíván- 
hatunk, s hogy nem csudálatos, ha az, kit földön 
csúszni kényszerítünk, végre kigyó természetét vévé 
magára. Mondhatnám, hogy körülfogva veszélyektől, 
ezredeken által naponként fenyegetve személyök- 
ben s vagyonúkban, e nép, mely mint egy a száz- 
hoz, ugy álla elnyomóinak ellenében, szükségkép 
félénkké vált. Mondhatnám végre, hogy azon gyűlöl- 
ség, mely néhány zsidó kebelében a keresztények 
ellen netalán találtatik, természetes; hogy minden 
embernél, bármennyire alázá azt zsarnoka, legalább 
a szív szabad marad, legalább a gyűlölségben, mely- 
lyel elnyomójára tekint, lángol a szikra, mely a 
szabadságot szeretné; hogy alávalóbbat nem ös- 
merek egy megelégedett szolgánál; — mondhatnám, 
hogy e gyúlölés közös, s hogy az egy Shylockra, kit 
a halhatatlan Shakspeare velenczei zsidójában oly 
szörnyű színekkel festett, ezer keresztény nevet 

hozhatnék fel, mely e zsidó mellett bátran mogálN 
hat; hogy példákat idézhetnék, nem a költészet hal- 
hatatlan müveiből, hanem történetkönyveinkbol me- 
rítve, példákat, hol nem egy font keresztényhús, 
hanem ezer zsidó vére kivántatott. De minek ez? 
kevesen vannak, kik a zsidók elnyomatásának okait 
nem ösmernék, kevesen, kik nem tudnák, hogy min- 
den hibáik keresztény kezek által ápoltattak; rom- 
lottságuknak egész fája csak keresztény földön iz- 
mosodhatott ennyire. Ők romlottak, — mi közünk, 
hogy apáink kegyetlensége által lettek azzá; — nem 
rajtunk áll őket megjobbítani, s igy, a mint vannak, 
polgárosításuk lehetetlen. 

Vájjon áll-e ezen következtetés? Ha volnának 
is hibák, melyek egyes személyeket a polgárosításra 
alkalmatlanokká tesznek; ha e hibákat egy egész 
népről a priori képtelenség nélkül fel lehetne is 
tennünk, vájjon azok, melyekkel a zsidók vádoltat- 
nak, olyanok-e? 

A fukar, kinek pénznél nincs nagyobb érdeke, 
nem lehet-e hasznos polgára az országnak, főkép 
ez anyagi érdekek korában, midőn népek s egyesek 
gazdagságuk növelésén fáradnak? Hol Machiavellek 
kormányoztak, a tettetés a.. poígárosításra alkalmat- 
lanná tehet-e valakit? va;gy. mondhatjuk-e: mert Áron 
vagy Izsáknak merészsége nincs, a szabó czéh által 
fel nem vétethetik, vagy nem készíthet jó kardokat, 
mert velők víni nem tud? Vagy végre azon keresz- 

ténygyűlölésből, melylyel a zsidók vádoltatnak, az kö- 
vetkezik-e, hogy törvényeinknek engedelmeskedni 
nem fognak, s önmagokat a legsúlyosb büntetések- 
nek fogják kitenni, csak hogy egy kereszténynek 
ártsanak? hisz ők fukarok, hogy sértenék önérde- 
keiket? ők tettetők, miért nem színlelnék el gyülö- 
lésöket? ők félénkek, hogy mernék megszegni a 
törvényt, s magokra vonni a nehéz büntetés súlyát? 
Nincsenek-e köztünk keresztények között is 
fukarok, tettetők, félénkek, gyűlölők: nincsenek-e 
keresztény népeink között is olyanok, kik ezen, vagy 
más, még sokkal veszedelmesebb hibákra mintegy 
természetes hajlandóságot mutatnak? s kinek jutott 
még eszébe egy kereszténynek a polgárosítástól meg- 
fosztását kivánni hibáiért? Ki merné mondani, hogy 
mert a spanyol boszuálló, a hollandi fukar, a ná- 
polyi nem vitéz, a görög tettető: e nemzetek pol- 
gári jogok gyakorlására alkalmatlanok? mintha az 
úr Isten bizonyos phrenologiai rend szerint terem- 
tené nemzeteit, s rajtunk keresztényeken állana meg- 
nézni koponyáikat s nyugodtan elmondani, hogy alá- 
valóságra teremtettek. Vagy csak a zsidónál [szabad 
ez? hagyján! engedjük meg még ezt is, ösmerjük 
el, hogy Isten épen e föld legrosszabb népét választá 
magának; hogy épen a legalábbvaló, legjobbít- 
hatlanabb népnek hirdeté igéit, melyek vallásunk 
alapjául szolgálnak: vájjon azok, kik a zsidókat nem- 
zeti romlottságuk miatt minden jogoktól megfoszta- 

nák, elfelejtik-e, hogy a zsidónak csak keresztelés 
szükséges, hogy mindezen jogokban részesüljön; hogy 
csak egy alávalóság kell, csak egy tettetéssel több 
s hogy az, ki Mózes vallását meggyőződése ellen 
elhagyá, mihelyt vallástalanná lett — azaz: az or- 
szágnak erkölcsiségére nézve egy biztosítással keve- 
sebbet ád — körünkbe felvétetik; s vájjon hol ez 
létezik, hol az apostasia minden polgári jognak elnye- 
résére biztos utat nyit, lehet-e jó lelkiismerettel a 
zsidó erénytelenségét felhozni polgárosítása ellen? 
Vagy ha a zsidók napjainkban kizárólag keres- 
kedéssel foglalatoskodnak, s ez, főkép úgy űzve, 
mint általok űzetik, csakugyan oly demoralizáló, 
mint az emancipatió ellenei által közönségesen 
állíttatik: lehet-e ezt az emancipatió ellen okúi fel- 
hozni? Ha azon életmód, melyet a zsidó népesség 
többnyire követ, a közállományra nézve veszélyes: 
miért nem tiltanók el inkább a keresetmódot, mely 
nem polgárosított zsidók által űzve azért veszélyes 
lenni meg nem szűnt; ha pedig nem az, miért bün- 
tetni egy egész nemzetet azért, mert egyes tagjai 
egy talán alacsony, de ártatlan módon keresik élel- 
möket, főkép ha bebizonyíttatott, hogy annak ily 
módon való keresésére kényszerítve vala? Mert váj- 
jon ezt ki meri tagadni? ki nem ösmeri el, hogy 
a zsidók csak épen elnyomás által, s mert előttök 
minden más életmód elzáratott, emelkedhetének 
ennyire az egy szabadon engedett kereskedés- 

ben?* Hazájukban: Palástina-, Syria-, Babylonia- s 
Mesopotamiában a kalifatus idejéig a zsidók föld- 
művelés- s mesterségekből éltek. Szent könyveik 
egészen szántóvető népesség viszonyaira iröttak. 
Talmudjok, mely szokásaikat, törvényeiket s úgy- 
szólván egész nemzeti éltöket foglalja magában, vala- 
hányszor kereset- s mesterségekről szól, mezei mun- 
kát, bor- és olajsajtolókat, életeladást s szállítást 
emleget; a városi foglalatosságok között építők, ker- 
tészek, asztalosok, kovácsok stb. említtetnek, néha 
hajósok, szamár- s tevehajtók is. 

((De)) így szól Jóst, az israeliták történeteinek 
szerzője: ((nem emlékezem oly törvényre, mely arra 
mutatna, hogy ezen korban a kereskedés a zsidók 
között kitűnő, vagy csak nagyobb tiszteletben lett 
volna. )) 

Afrikában s Ázsiában a zsidók régóta mester- 
ségeket űznek; a hol az emancipatió létre jött, min- 
denütt napról-napra több zsidó fordul a kereske- 
déstől mesterségekhez. 

Würtembergben, hol a zsidók 1828-ban rész,- 
legesen emancipál tattak, 1836-ban, midőn végre tö- 
kéletes polgáritásuk kimondatott, a kamarai viták 
között már nyilván említtetett, hogy e rövid időszak 



* Offenes Sendschreiben an cien Herrn Geh. Ober-Regierungs- 
Rath K. Streckfuss zur Verstándigung über einige Punkte in dem 
Verháltnisse der Juden. 

2* 

alatt is már sok fiatal israelita kereskedés helyett 
más mesterségekre adta magát. 

Ugyanaz tapasztaltatott Bavariában. Felvehetni^ 
igy szól Graser* a felső mainai kerületről szólva, 
hogy kivévén néhány személyt, kik gyengélkedő 
szülőiknek segítségéül a kereskedést el nem hagy- 
haták, az egész fiatal férfinépség művészet-, tudo- 
mány- s mesterségek vagy mezei gazdasággal fog- 
lalatoskodik. Hét esztendő előtt (1821) már 300 
zsidó mesterfiú s 50 legény találtatott a felső mainai 
kerületben stb. A felszabadító edict kihirdetése előtt 
majdnem az egész, e kerületben mintegy 1400 csa- 
ládból álló zsidó népesség schacherből élt, most az 
ezen életmódot követők száma majdnem 280-ra 
szállt. 

Badenban, hol a zsidók majdnem minden pol- 
gári jogokkal bírnak — kivévén azt, hogy kamarai 
követeknek nem választathatnak, — midőn a máso- 
dik kamarában tökéletes polgárosítások vala sző- 
nyegen, Winter statusminister így szólt: ((kötelesnek 
tartom magamat nyilván kimondani, hogy a zsidók 
magokat e szabadságra mindig érdemeseknek mu- 
tatták. Mezei gazdaságra s mesterségekre vetették 
magokat, úgy, hogy városban nehezen lesz oly mes- 
terség, mely egy vagy több zsidó által nem űzet- 
nék.)) 

* Das Judenthum und seine Reform. Beireuth. 1828. 

Ha tehát e tisztán kereskedő irány, — melv 
sokak által a zsidók romlottsága fő okának állítta- 
tik — e nemzetnek egykor nem vala tulajdona; 
ha szent könyveiből világos, hogy ezen irány nem 
vallásának következése, hanem egyedül azon elnyo- 
másé, mely mihelyt eltűnik vagy csak gyengül, e 
természetnek állított hajlandóság megváltozik: vájjon 
— ha a zsidók kereskedési iparja az országra nézve 
káros, a zsidók erkölcsiségére veszélyes, mit én 
tagadni nem akarok, — nem volna-e józanabb e 
próbált módhoz folyamodni s inkább a polgárosítás- 
ban keresni a báj megszűnését, melyet annyi üldö- 
zés nem gyengíthete? józanabb főkép most, midőn 
mind történetkönyveink, mind a jelen egyformán 
bizonyítják: hogy mindenik javítást, mely a zsidók 
polgári létére nésve történt, aránylagos erkölcsi 
johhulás követe. 

Cordovában, hol a zsidók az arabok alatt vala- 
mivel jobb napokat éltek, Afrikában s Törökország- 
ban, főkép e birodalom kezdetén, midőn sorsuk még 
a keresztényekénél is jobb vala, erkölcsi állapotjuk 
örvendetesebb. Ugyanezt látjuk napjainkban mind- 
azon országokban, hol az emancipatió vagy töké- 
letesen, mint Anhalt-, Churhessen-, Würtemberg-, 
Holland-, Belgium-, Francziaország- s Amerikában, 
vagy legalább részben, mint Weimar-, Nassau-, Ba- 

den-, Poroszország-, Dánia- s Angolhonban már tör- 

* 

vénynyé lett s hol a haladást — ha egyes bizony- 

Ságokat felhozni nem akarok is — világosan már 
az is bizonyítja, hogy Amerikában több congressusi 
küldött, Francziaországban már egy kamarai követ, 
s más mind hadi, mind polgári hivatalokra, ugy 
Hollandia és Belgiumban is a legfontosabb hivata- 
lokra zsidók választattak; s Angliában, hol már 
előbb is egy részleges emancipati(3 létezett, midőn 
e kérdés 1830-ban szőnyegre került, az emancipati('> 
ellen nem egy, mellette sok petitiók terjesztettek a 
parliament elibe, nemcsak a legjelesebb városoktól 
s jelesen London által egy 14000 aláírással, hanem 
még cambridgei egyházi személyek részéről is. 

Michaelis korában — állítása szerént, — tolvaj- 
vizsgálódásoknál a gonosztevők felénél több még 
zsidókból álla; 50 esztendővel később dr. Mittermaier 
a kamara előtt nyilván előadja, hogy Badenben 
1735 vizsgálódás alatt lévő személy között csak 
12 zsidó terheltetett a lopás gyanújával. 

Mind ebből ugy hiszem eléggé világos, hogy 
a zsidók romlottsága, ha az léteznék is, a polgá- 
rosítás ellen legfelebb ürügyül, de bizonyosan okúi 
nem szolgálhat. De vájjon e nemzetnél, épen mi 
erk()lcsi tulajdonait illeti, nihcs-e semmi, mi rész- 
vétünket érdemlené? Vájjon azon nép, mely ellen- 
séges nemzetek s harczok között, annyiszor győzve 
s legyőzetve, vallását rablánclzokban is megtartá, 
mely a hatalmas Róma csapásai alatt ledöntetve, 
miután oltárai mellett hallatlan vitézséggel küzdött 

s városát még egyszer visszavevé s ismét elveszte, 
végre a nemzetek sorából kitöröltetve, hosszú ván- 
dorlásában elődeinek hitét elviszi magával ; mely 
tűrve, mit soha nemzet nem tűrt, a hidegen gú- 
nyoló megvetéstől vérengző üldözésekig mindent, 
mit emberi kegyetlenség csak képzelhet ; mely szét- 
szórva a világ minden részein, bár ellenállni gyenge, 
vallását a pogányok, mozlimek, s keresztények ellen 
mindenütt megtartá, midőn vallásának követése csak 
vérpadra vezetheté, s midőn elhagyása minden vi- 
lági élvezetre utat nyitott, mely üldözések s csá- 
bítás között egyformán állandó vala, nem érdemli-e 
részvétünket? Van egy része a zsidók jellemének, 
mely sokszor kellemetlen, visszataszító, sőt nevet- 
séges ; de van egy, mely bármennyi előítélettel s 
elfogultsággal tekintsünk is e népre, akaratlanul is 
tiszteletre kényszerít, s az : vallásossága. Ugyanazon 
zsidó, kit, ha csak keresztényekkel látjuk viszo- 
nyokban, talán megvethetnénk ; ki itt szívtelen fu- 
kar: különben mint jó atya, jó férj, s mint vallá- 
sosainak hív barátja áll előttünk; a szegény zsidó 
nem hasztalan fog koczogni ajtaján, nincs senki oly 
alávaló Mózes követői között, kivel rokonságot nem 
érezne. Ugyanazon zsidó, ki félénken hízelg elnyo- 
móinak s nyugodt egykedvűséggel hordja lánczait, 
ellentállhatatlan hívséggel ragaszkodik vallásához, 
bátran néz minden kín, maga a halál elébe, inkább, 
mintsem hogy apái oltárait elhagyná. Ugyanazon 

zsidó, ki talmudjából tanúit előítéleteihez gyermeki 
makacssággal ragaszkodik, Kánaán nemzetei között 
hősi szilárdsággal megtartá egy Istenének hitét, s 
vele azon fenséges morált, melyen magasabban álló 
kereszténységünk épült. A zsidó nép, mint egy pénz 
egyik oldala, elkopott, de a másik még megtartá 
hajdani benyomásait, s nem oly nemtelen lehet azon 
érez, mely ezredeken át mindennek ellent álla. S 
az, ki mint szolga, annyi üldözések között ellent 
tud állni, nem érdemetlen, hogy polgárrá felvéve 
a közszabadság védelmében részt vehessen; a kő, 
melyet csapásaink szét nem tőrének, nem fogja 
gyengítni országunk építményét, ha belé felvétetik. 
De — így szólnak tovább a polgárosítás elle- 
nei — mind ez igaz lehet, de a polgárosításra nézve 
nem bizonyít semmit. Európa több országaiban a 
zsidók világosabb példáit adák jobbulásuknak, mint 
hogy ezt többé okúi lehetne felhozni ellenök és sir 
Róbert Peel s mindazon felvilágosodottabb tagjai 
az angol parliamentnek, kik az emancipatió ellen 
szavaztak s mindazon jelesebb írók, kik ellene ír- 
tak, mai nap elhagyva az erkölcsi okot, más fonto- 
sabb alapból indulnak ki, s ez: nemzetiségök. ((A 
zsidók — igy szól lord Belgrave az alsó házban 
május 17-én 1830-ban — támaszkodva vallásukra, 
mindig különös nemzetnek tartván magokat, a pol- 
gári jogokból önmagokat zárják ki. Hol a zsidók e 
föld kerekségén megjelentek, mindenütt egyenlő 

állhatatossággal ragaszkodtak nemzetisógökhöz. Vagy 
a zsidó Angliában — az, ki Montmouthstreetben 
ócska holmival, s az, ki a börzén országkölcsönök- 
kel kereskedett — vájjon akarta-e valaha érdekeit 
e nemzet nagy institutióival egybekötni? Ö soha 
való egyességre nem léphetett, a britt történeteknek 
babérjai neki érdektelenek, az ő szíve fel nem do- 
bog emlékeinknél, ő nem vesz részt abban, mit mi 
szeretünk: mert azon pillanatban, melyben keblét 
az angol érzeményei töltenék el, megszűnnék zsidó 
lenni. S a zsidók nem keresnek ily szoros kapcso- 
latot, ők más reményekkel néznek a jövőbe, ők egy 
más éghajlat lakói, polgárai egy más hazának, mely 
felé szemeik változhatatlan vágygyal szüntelen for- 
dulnak. 

S majdnem igy ír dr. Paulus.* (cA zsidóság 
míg rabinus és Mózesi értelemben zsidó maradni 
akar, polgári jogokat egy nemzetnél sem gyakorol- 
hat, mivel maga, elkülönözve fennálló nemzet kíván 
maradni, s vallási kötelességének tartja, hogy mind- 
azon nemzetektől, melyeknél menedéket talált, elkü- 
lönözve fennálljon. Már az, ki magát más nemzet- 
hez tartozónak tekinti s elkülönzésében tovább is 
megmaradni kivan, sőt magát erre lekötelezve hiszi, 

* Die jüdische National-Absonderung nach Ursprung, Fol- 
gen, und Besserungsmitteln. Oder über Pílichten, Rechte und 
Verordnungen zur Verbesserung der jüdischen Scliutzbűrgerschaft 
in Deutschland v. Dr. H. E. G. Paulus, Heidelberg 1831. 

józanon sem nem kívánhatja, sem nem nyerheti 
azon jogokat, melyeknek fő feltétele, hogy az, ki 
ezeket gyakorolja, a nemzethez tartozzék, — s így 
a zsidóság sem, mely szétszórva a világ kereksé- 
gén, ugyanazon zsidó, minden más nemzetektől el- 
térő, házasság s más közös szokások s törvények 
által elkülönözött nemzetiségét kívánja feltartani.)) 
S vájjon nálunk — így szólnak a polgárosítás 
ellenei — hazánkban, hol a zsidók polgárosításával 
ezen idegen elem egy még csak fejlődő nemzeti- 
séggel jöne érintésbe, vájjon nem fogna-e veszély 
háramlani nemzetiségünkre, ez oly nehezen, annyi 
áldozatokkal feltartott kincsre, s nem józanabb-e 
lemondani vagy legalább boldogabb időkre halasz- 
tani e máskép igazságos törvényt, mint ily veszély- 
lyel szembeszállni? S megvallom, ha ez állna, ha 
ezen állítás csak legkisebb valószínűséggel bírna 
előttem, bármi forrón óhajtom is, hogy e minden 
igazság által kivánt törvény végre létrejőjön, én 
magam volnék az, ki ellene szólalnék. Én cosmo- 
polita nem vagyok; mind azon szépen hangzó be- 
szédek, mikkel néhányan a közömbösséget, melylyel 
hazájok iránt viseltetnek, nagy emberszeretet lep- 
lével takargatják, engem meg nem indítanak; nem- 
csak mert erősen hiszem, hogy attól, ki hazája iránt 
felhevülni nem tud, az emberiség épen oly keveset 
reményelhet, mint a haza attól, ki családi vonzal- 
makat nem érez; de mert teljes meggyőződésem. 

hogy minden nemzetiségnek fentartása az egész 
nemzet érdekében fekszik, — érdekében, mint a 
testnek, hogy tagjai épen maradjanak, mint a csa- 
ládnak, hogy egyes gyermekei ne lépjenek ki köré- 
ből, melyet munkájok gazdagíta; s csak ki hazájá- 
nak él, teljesíti kötelességét az egész nem iránt, 
melynek hasznos munkása csak az, ki erejét ter- 
mészetes körére szorítá, s a magot, mely reá bíza- 
tott s mely elszórva' az egész világban elveszne, 
öntelkén veti el, s itt örül vetésének, jól tudva, 
hogy az ég, midőn korlátolt erővel teremte emberét, 
egyszersmind korlátolt határt akara szabni mun- 
kásságának. 

De vájjon azon veszély, melyet néhányan a 
zsidók polgárosításából nemzetiségünkre jósolnak, 
létezik-e csak a legkisebb mértékben is? Lehet-e 
valaki annyira pessimista, hogy e nemzetiséget, mely 
egy ezred előtt Ázsia közepéből a történet fergete- 
gei között e határok közé vetve, — bár idegen 
földön — oly erős gyökeret vert, hogy ennyi fer- 
getegek után is fennáll; e nemzetiséget, mely fel- 
lépése első pillanatától ellenektől környékezve, egy 
ezreden által küzködött nyílt erő s alattomos ül- 
dözések ellen, s egy másfélszázados elfoglalás, egy 
háromszázados német szövetség után mégis fennáll, 
fennáll kevés milliók között oly hazában, melynek 
annyi polgárai iránta részvétlenek, melynek törvényes 
nyelve egykor latin, mivel tebb körei németek valá- 

nak; fennáll s nevekedik, csudálatosan fentartva a 
gondviselés által, mely e népet mint múltban a tö- 
rök, ugy a jövőben talán egy más barbarismus ellen 
őrseregnek rendelé; hogy, mondom, e nemzetiséget 
néhány ezer zsidó polgárosítása által veszélyeztetve 
lássa, veszélyeztetve most, midőn — hála az égnek! 
— a magyar végre átlátá, hogy jövője nemzetisé- 
gével egy, midőn minden szív, mely dobogni tud, 
a hazáért lángol, midőn őseink nyelve nem idegen 
többé e határok között, melyeket verőkkel szerzének. 
S vájjon e nemzetiséget, melyet annyi hideg egy- 
kedvűség el nem enyésztetett, mely felejtve, sőt 
— szégyennel legyen mondva — megvetve azoktól, 
kik e haza legnagyobb áldásait élvezek, egy agg 
regeként csak a nép beszédében élt, végre mégis 
utat tört magának, most néhány zsidó polgárosítása 
ronthatná el? Az, hogy egy pár százezer szeren- 
csétlennek sorsát enyhítjük, hogy egy elnyomott 
néposztályt, mely úgyis már hazánkban él, — s 
melyet égbekiáltó igazságtalanság nélkül ki nem 
tilthatunk határaiból -^ — minden emberrel született 
jogokban részesítünk, nem a törvényhozásban, mely 
nálunk csak egy privelegiáÜ; osztály kiváltsága, nem 
oly jogokban, melyek által politicus befolyást szerez- 
hetne, csupán abban, hogy kenyerét keze munkája: 
után becsületesen nyerhesse, s e hazában, melyet 
vérével őriz, munkájával gazdagít, egy darabka föl- 
det szerezhessen, — vájjon ez hozna veszélyeket 

nemzetiségünkre, ez fogná ledönteni azt, mi annyi 
századnak diadalmasan ellentállt? 

Meg kell vallani, a gondolat új, s kik kimon- 
dák, legalább azzal dicsekedhetnek, hogy e világon 
ők az elsők, kik egy nemzet vesztét abból jósolák, 
mert igazságos vala. S vájjon mily nemzetiség az, 
melylyel a zsidók a mienket elronthatnák? A német? 
de nem idegen-e ez a zsidókra nézve? s ha a zsi- 
dók hazánkban egy német elemet képeznek, nem 
mutatja-e épen ez, hogy e nemzet idegen nemzeti- 
séget felvesz, s vele assimilálódik? 

Ám legyen — így szólnak a polgárosítás ellenei 
tovább — megengedjük, hogy a zsidók polgárosí- 
tása nem fog káros következéseket szülni nemzeti- 
ségünkre, de vájjon oly nemzet, mely magát hazánk- 
ban idegennek érzi s annak fogja érezni mindig 
míg büszke Messiás-álmai meg nem szűnnek; mely 
e hon többi polgáraitól vallása által elkülönözve 
áll, s vele soha egyesülni nem fog — mert ha a 
kisebb s elhárítható akadályokat (mint nyelve, ruhá- 
zatja) nem említjük is, a sabbath s külön ételtör- 
vényei ezt nem engedik, — érdemli-e a polgárosí- 
tást, s nem balgatag-e a törvényhozó, ki ha nem 
is elleneket, legalább olyanokat, kik a haza javáért 
buzgóságot nem éreznek s érezhetnek, a polgárok 
minden jogaiban részesít? Mert azt, hogy a zsidók 
hazánkban nemzetiségünk iránt eddig semmi rész- 
vételt nem mutattak, csakugyan nem tagadhatja senki. 

Egy előbbi alkalommal mondám, hogy a zsi- 
dók polgárosításánál nem érdemek jutalmáról, ha- 
nem csak egy égbekiáltó igazságtalanság megszün- 
tetéséről lehet szó ; — mondhatnám most, hogy 
azoknak hibái, kiket tetteink által sérténk, a vétek- 
súlyt nem enyhíthetik ; s talán — ha épen keres- 
sük, — a szent könyv, melyen vallásunk alapul, 
talán elég mondát foglal magában, mely ezen állí- 
tásomat bizonyítaná. De nem akarok visionarius- 
nak tartatni, s kik vallásunk emberszerető értelmét 
felfogák, úgy sem lehetnek bizonytalanok e kérdés 
iránt ; csak egyet legyen szabad kérdeznem : vájjon 
ha a zsidók eddig nemzetiségünk iránt buzgóságot 
nem mutattak, ők-e okai? — Türetve pénzökért, — 
gyűlöltetve e haza minden lakóitól, kizáratva min- 
den hivatalból, minden megtiszteltetésből, eltiltva 
egyes városokból s törvényhatóságokból, gúnyol- 
tatva, megvettetve, lábbal tiportatva, a hová csak 
fordultak, vájjon mi vala az, mi nemzetiségünkből 
részvételöket gerjeszthetné ; mi az, miért ők e hazát 
szerethetek ? 

A haza nem azon darab föld, melyen szüle- 
tünk. Nem a hegyláncz, melynek kékellő csúcsaira 
a gyermek vágyódva feltekinte, nem a térség, mely 
az ifjút nőni látta, nem a folyó, melynek huUám- 
zatánál az ifjú szívét vágyak tölték el, teszik azt, 
miért a férfi halni kész. Hasonló vidékeket talá- 
lunk a föld más részeiben is, s a szív azért nem 

érzi magát honosabbnak rajtok. A haza több. Azon 
hely, melyen magunkat szabadoknak érezhetjük, 
melyben csak hasonlókat találunk, melynek törté- 
nete dicsőségünk, virágozása boldogságunk, jövője 
reményünk ; hol házunk áll, hol homlokunk izzad- 
ságával munkált vetéseink zöldéinek, hol idegenek- 
nek nem tartatunk, s nincs éldelet, melyet legalább 
reménylenünk nem lehetne : ez a haza, ez az, miért 
csak a gyáva nem áldozza életét, s kinek ezt nem 
adók, attól áldozatokat kivánni kegyetlenség. 

Vagy nem ezt bizonyítják-e az emberi nem 
történetei első lapjoktól az utolsóig? nem látjuk-e 
mindig s mindenütt, hogy honszeretet soha szolgák 
erénye nem vala, hanem csak a szabadságban ver- 
heti gyökereit, s csak véle együtt terjed a polgá- 
rok szívében? Nem látjuk-e ugyanazon rómaiakat, 
mint hősöket szabadságuk, mint gyávákat császá- 
raik korában? nem váltak-e vitézek azon szászok 
i vadékából, kiket hazáj okkal együtt a Xl-ik század- 
ban néhány ezer normann elfoglala? s az 1793-iki 
Francziaország között, mely a világnak ellentáll, s 
a között, mely 1815-ben elfoglaltatik, mi a külömb- 
ség, mint hogy elébb szabadságért, később uráért 
küzködött? nem látjuk-e egy korban, ugyanazon 
nemzetnél a honszeretet legnagyobb csudáit a nép 
egy osztályánál, a legalábbvaló közömbösséget a 
másiknál ? Olaszországban például hősöket találunk 
a szabad városokban, a vidéken haszontalan pórt, 

mely minden diadalomnak egyformán örül, minden 
hősnek hasonló tapssal fonja körül babérral hom- 
lokát ; vitézeket a franczia lovagok között, míg a 
nép érdek nélkül nézi csatáit? nem látjuk-e a hon- 
szeretetet eltűnni minden pártnál, melynek polgári 
jogai sértettek, vagy csak veszélyeztettek is : Fran- 
cziaországban, hol a hugenották katholikus királyok 
ellen Angliához, a katholikusok hugenotta fejedel- 
mek ellen Spanyolországhoz folyamodnak, — Angliá- 
ban, hol a puritánusok I-ső Károly alatt a skótokat 
önmagok hívják hazájok ellen, — s talán felhoz- 
hatnék hasonló példákat honom történeteiből is. — 
S vájjon mit bizonyít mind ez, — ha nem azt : 
hogy az embernek első szüksége a szabadság, mely 
ha elvétetett, a haza neve elveszti bájerejét ; ha 
nem azt, hogy a honszeretet — nem Helvetius 
gúnyoló definitiója szerint — a szamárnak von- 
zalma istállójához, hanem az embernek ragaszko- 
dása azon helyhez, melyen magát boldognak, azaz: 
szabadnak érezheti. Csak ha mindenkit, ki a hon 
határai között él, az alkotmány áldásaiban részesí- 
tünk, gerjeszthetünk honszeretetet ; csak ha min- 
denki, jogait éldelve, magát boldognak érzi, csak 
ha büszke lehet polgári állásában, akkor fog híven 
ragaszkodni nemzetiségéhez ; minden egyéb, mit 
annak terjesztésére ez egyen kívül teszünk s tehe- 
tünk, haszontalan. 

S vájjon, ha mind ez áll, ha meggondoljuk, 

liooy korunk nemzetei kivétel nélkül nem egy nép- 
törzsökből származottak, hanem véletlenül összejött 
különböző s egykor ellenséges részekből állanak, — 
ha körültekintve különböző vallásokat látunk Európa 
majdnem minden országában, s így meggyőződtünk, 
hogy a honszeretet nem eredeti vagy vallásos egy- 
ségtől, hanem egyedül az alkotmánytól függ, mely 
Anglia annyi nemzedékekből összeszedett népessé- 
gét egy nagy nemzetté foglalá össze, Észak-Ame- 
rika franczia, angol s német lakóiból egy külön 
északamerikai népességet alkota, s Francziaország 
német tartományait egy század alatt francziákká 
változtatá: * lehet-e feltennünk, hogy ez a zsidóknál 
nem fog történni; feltennünk főképen most, midőn 
annyi példa ellenkezőt bizonyít, s a tapasztalás, a 
hol csak még a polgárosítás létre jöhetett, ezen 
állításnak ellentmond. 

* Azok, kik a hon szeretetei mintegy eniberi ösztönnek 
tartva, a nescio qua natale solum dulcedine cunctos allicit sze- 
rint azt hiszik, hogy ez érzemény akaratlanul, mintegy gondolat 
nélkül támad az emberi kebelben, s nem polgári állásától, hanem 
a földhöz való ragaszkodásától függ : elfelejtik, hogy ezen erényt 
csak oly nemzeteknél találjuk, melyek a műveltségnek bizonyos 
fokát már elérték ; elfelejtik, hogy gyarmatok mindig anyaorszá- 
gukat gyűlölik leginkább, s hogy mindazon bájnak, melyet emlé- 
keink bizonyos helyek körül vonnak, a honszeretet már azért 
nem lehet oka, mert ezen emlékek legfölebb nevelésünk helyét 
tehetik kedvessé, s mert ha a honszeretet ezen érzeményen ala- 
pulna, olyanoknál, kik hazájokon kivűl neveltettek, nem is létez- 
hetnék : ezt pedig nem fogja senki állíthatni. 

B. EÖTVÖS: A ZSIDÓK EMANCIPATIÓJA. 3 

Amerikában, hol a zsidók minden polgári 
jogokkal élnek, s többször mint tartományaik kép- 
viselői parlamenti tagokká választattak, — Hollan- 
diában s Belgiumban, hol minden polgári jogokat 
élveznek, vájjon nem mutatnak-e honszeretetet ők 
is, mint ez országok más polgárai? Vájjon Fran- 
cziaországban mi vala következése az emancipatió- 
nak? A közhivatalokban, melyeket viseltek, halha- 
tatlan seregeik zászlói alatt, a tudomány-, művészet- 
s mesterségekben, melyeket egy negyedszázad óta 
gyakorolnak, meghazudtolták elnyomóik rágalma- 
zásait, — így szól Merilhou minister a franczia 
kamara előtt; — s ha az 1812-iki márczius 11-én 
adott edict, melyben a tilsiti békesség által kijelelt 
porosz határok között a zsidóknak minden polgári 
mesterségek gyakorlására, magasabb tanítószékekre, 
katonai tisztségekre s több más életpályákra jogok 
adatnak, később majd világos határozatok, majd 
szokás által nagyrészint visszavétetett, a zsidók-e 
okai? ők, kikről Hardenberg január 4-én 1815-ben 
gróf Gróthoz irt levelében bizonyságot ád : miképen 
az utolsó háború története eléggé bizonyítá, hogy 
a zsidók, kik az ország polgárainak felvétettek, hív 
ragaszkodásuk által magokat ezen jótéteményre 
érdemeseknek mutatták. Zsidó vallású ifjak — így 
szól Hardenberg tovább — híven küzdöttek keresz- 
tény hadtársaik mellett, s közöttök is elég hőstett 
s nemes elszánás példáit találhattuk, míg az ország- 

nak egyéb zsidó lakói, s jelesen az asszonyok, ez 
ország keresztényeivel mindennemű áldozatokban 
vetélkedtek. — S vájjon nem lehetne-e hasonló 
okoktól hasonló következéseket várni nálunk is, s 
nem valószinű-e, hogy a polgárosítás nem hogy 
nemzetiségünknek ártana, hanem inkább e hon 
egész zsidó népességét hív követőinek hódítaná ? 
Mert habár Hartmann * és Streckfuss ** s mind- 
azok, kik a zsidók polgárosítása ellen írtak vagy 
írnak, leginkább a nemzetiségre alapítják föokosko- 
dásukat : vájjon mit hozhatnak fel annak bebizo- 
nyítására, hogy a zsidók valóban külön nemzetiség 
után vágyódnak, s keresztény népekkel soha való- 
ban egyesülni nem fognak ? Azt, hogy a zsidók 
vallásos szertartásaik miatt a keresztények lako- 
máiban nem részesülhetnek (ez egyike a legked- 
veltebb okoknak)? De elmellözve itt azt, hogy annyi 
reform után, melyek a zsidók vallásában egy idö 
óta történnek, talán nincs távol az idö, melyben az 
iránt is változások fognak történni,*** vájjon oly 
országban, mint a mienk, hol pápisták s reformál- 

* Anton Theodor Hartmanns Grundsátze des orthodoxen 
Judenthums. 

** Über das Verháltniss der Juden zu den christlichen 
Staaten. 

*** So schreibt die heilige Schrift nichts über die Art und 
Weise vor, wie das Vieh geschlachtet werden músse, noch dass 
es^ wenn es gewisse Verletzungen am Leibe hat, nicht gegessen 
werden dürfe, ebenso wenig gebietet die Schrift die Vermischung 

3* 

tak századokig együtt élnek, ós senkinek még eszébe 
nein jutott, hogy mert amazok vallásuk szerint böjtre 
kényszerítve, majdnem az év egyharmadáig refor- 
mált hontársaikkal nem táblázhatnak, egyesülésök 
létesíthetlen : lehet-e a zsidó ételtörvényekből az 
egyesülés lehetetlenségét következtetni? vagy míg 
ez országnak több egy milliónyi lakóinál* külön 
kalendáriom szerint számolják ünnepeiket, — mon- 
dani : hogy míg a zsidók sabbathjokat a vasárnapra 
által nem tették, a polgárosítás lehetetlen ? 

Vagy talán az ezerszer felhozott Messiás-remé- 
nyeket fogjuk felhozni annak bebizonyítására, hogy 
a zsidók, kik országuk helyreállását várják, a pol- 
gárosításra alkalmatlanok? líisz ők minden helyet 
csak számkivetésök helyének tekintenek, csak egy 
rövid nyugpontnak hosszú vándorlásukon — így 
szólnak a polgárosítás ellenei ; — mi nekik Anglia 
vagy Német- vagy Magyarország? Hazájok a Jordán 
partjain, a nagy Libanon hűs völgyeiben áll, s csak 
ennek emlékénél dobog fel szívok ; csak ha az 
időről szólnak, melyben a rég várt Messiás végre 

von Fleisch und Milchspeisen. Die Thalmudischen Uiberlieferun- 
gen über diesen Punkt werden theils für mündliche üiberliefe- 
rungen erklárt, thels nach einer eigentlichen Exegese aus der 
Schrift hergeleitet. Diejenigen, welche nun die göttliche Authoritát 
des Thalmud nicht anerkennen, wíirden demnach an christlichen 
Tischen essen können. Unpartheische Universal Kirchenzeitung 
Nr. 6. Die zwei Partheyen im Judenthum. 
* A görögök. 

cljö, tölti remény leiköket. A zsidók lakhelyüket 
nem tekintik hazájuknak s azért polgárosításukról 
szólni képtelenség. — De vájjon lehet-e valami 
kegyetlenebb ezen okoskodásnál? — Egy nemzet 
elveszti hazáját ; körülszórva a világ minden népei 
között, a hová jő, elnyomás s hallatlan üldözés 
követi mindig ; fegyvere nincs, melylyel elnyomói- 
nak ellentállhatna, század század után múlik, s 
tapasztalásai nem mutatnak egy természetes való- 
színűséget egykori állapotának helyreállására : s ha 
e nemzet bizva Istenében még nem esik kétségbe, 
s feltekintve a magas égre, mely csak kínjait látta, 
s körültekintve a földön, hol csak szenvedett, — 
s érezve elnyomásának egész súlyát, szenvedései- 
nek egész keserűségét, egy csodába helyezi remé- 
nyét, — mert nem hiheti, hogy Isten e széj) vilá- 
got egy ártatlan nép kínpadjáúl teremte, mert nem 
hiheti, hogy az örök igazság nem adna jutalmat 
ily állhatatos türelem után, — ha száműzetve min- 
denünnen, a rég vesztett hazának képén gyönyör- 
ködik álmaiban, — .ha semmi nemzet polgárának 
nem fogadtatva, ("mnemzetiségének feltámadásáról 
ábrándozik : vájjon mit mondjunk azokról, kik ily 
népnek, midőn honosítást kér, hideg gúnynyal azt 
felelik : hisz álmaitokban ti már birtok egy hazát, 
ti más ábrándozott nemzetnek polgárai vagytok, 
menjetek oda ; mi nem fogadhatunk fel körünkbe. 
Hát nem eleget szenvedett e nép, s büntetni kell-e 

Őt még azon egy gyenge reményért is, melylyel 
kínjait enyhíté? azon egyért, melyen kivül ti néki 
mást nem hagytatok, s mely lelkének erőt ada 
kegyetlenségtek eltűrésére. S vájjon, ha csak kíno- 
kat találva a jelenben, bizalmát egy szebb jövőben 
helyezé ; ha visszataszítva mindenkitől, csak hon- 
társaival érez rokonságot; ha csak megvetést, csak 
kegyetlen üldözést találva e földön, szenvedései 
között ábrándozik, vájjon mi vethetjük-e ezt sze- 
mére, kik tőle ez egy reményen kívül mindent 
elraboltunk? — Isten nem akarta, hogy egy szív 
remény nélkül éljen e világon, s kitől e föld meg- 
tagadta örömeit, annak az ég csillagai sugárzanak 
bizodalmat keblébe. — Kiket zsarnok elnyomott, 
kiket a világ visszataszíta, s a keresztény vallá- 
sukért kínoza, a pária nehéz terhe alatt feltekin- 
tenek, s a zsarnok nem rabolhatja el bizodalmukat 
hatalmával, nem ronthatja el a vigasztaló gondo- 
latot, hogy fenn e nehéz élet után más, szebb haza 
vár a szenvedőre, hol ő is szabad lesz, hol a meg- 
vetés bélyege eltűnik arczárói, hol a vándor nehéz 
útja után pihenni, s ki itt szenvedett, éldelni fog. 
De vájjon, kérdem, lehet-e ezt — s hogy a Messiás- 
remény a zsidók nagyobb részénél csak ebben áll, 
teljes meggyőződésem — vétkül tulajdonítanunk? 
s ha talán néhány zsidó, elcsábítva szent könyvei- 
nek hibás magyarázata által, földi hazájának helyre- 
állításáról álmodoznék is: lehet-e ezt a polgárosítás 

ellen okúi felhozni, midőn e nemzet műveltebb 
része e Messiás-reményeket majdnem általánosan 
allegorice magyarázza ? 

Messiásunk — így szól dr. Jakobi * — az igaz- 
ság, mely mindig hatalmasabban emelkedik elavult 
előítéletek s középkori szokások ellen, s szabadsá- 
gunkat előbb vagy később ki fogja víni. Palaesti- 
nába nem akarunk visszatérni, csak emberi s pol* 
gári jogaink visszanyerését kívánjuk. 

((Mi a német hazához akarunk tartozni, ahhoz 
fogunk tartozni minden helyen. Németország tőlünk 
mindent kívánhat, mit csak joggal polgáraitól köve- 
telhet, s örömmel fogunk mindent áldozni védel- 
mére, csak becsületünket s vallásunkat nem/* Ha 
ezerek között egyesek volnának, kik inkább egy 
nem létező országhoz s nem létező nemzethez tar- 
toznának, ilyeneket talán tanácsos volna policziai 
felvigyázat alá helyezni : nem, mert veszedelmesek, 
hanem inkább, mert igen is valószínű, hogy tébo 
lyodottak.))*** 

((A hit, melylyel minden jó- s igaznak győzel 



* Uiber das Verháltniss áes k. preus. Ober-Regierungs- 
rathes Strekfuss zur Emancipation der Juden. 

** Vertheidigung der bürgerlichen Gleichstellung der Juden 
gegen die Entwúrfe des H. Dr. H. E. Paulus, von Gábriel Riesser 
Dr. der Rechte. Altona, 1831. p. 81. 

*** ugyanott 49. 

móben bízunk: ez Messiás-hitünk. Ragaszkodjunk 
erősen ehhez.))* 

((Ki lánczainkat szóttöri, ki gyalázatunktól meg- 
ment, s polgári jogaink megszerzésében segít — 
az Messiásunk. Más fogalmat az orthodox zsidóság- 
nem tart Messiásáról.))** 

S vájjon miután a zsidók műveltebb része 
napjainkban így nyilatkozik, s miután az 1806. év 
május 30-án Napóleon által összehívott zsidó san- 
hedrin ugyanezen elvekhez ragaszkodik : lehet-e 
még a nemzetiségben okot keresni az emancipati(> 
ellen ; s mert a zsidók, részint helyzetöktöl kény- 
szerítve, részint talán hibás vallási fogalmak által 
eltévesztve, valaha külön nemzetiségökhöz i*agasz- 
kodtak, s mert Cardoso ezen nemzetiséghez annyira 
ragaszkodik, hogy még azon hajdani szokást is, 
mely szerint a zsidók egykor külön városrészekre 
szoríttattak, nem annyira más népek megvetésé- 
nek, mint inkább különös isteni gondviselésnek 
tulajdonítja, mely Izraelt elkülönözés által más 
népek hibáitól s romlottságától meg akará őrzeni:*** 
vájjon lehet-e ebből következéseket vonni korunk 

* Uiber die Stellung der Bekenner des Mosaischen Glau- 
bens in Deutschland von Gábriel Riesser, Doctor der Rechte, 
Altona, 1831. 

** Anton Theodor Hartmanns Grundsíitze des wahren 
Judenthums in ihrem wahren Lichte dargestellt von I)r. Gotthold 
Salamon. Altona, 1838. p. 46. 

*** Las Excellentias de los Hebreos. 

zsidóira is, s azt mondani, hogy ok, kik oly állha- 
tatosan esdeklenek polgárosításéi't, elkülönözóst 
kivannak? — mint ha egy hazát birni nem volna 
kedves minden kebelnek, mint ha volna ombei\ 
kinek szívére egy homályos jóslat több hatással 
birna, mint azon hely, melyet születésének első 
napjától a végsőig minden emlék felszentel, melyet 
eldődei sírja, gyermekeinek első hangjai kedvessé 
tevének, melyben magát szabadnak érezheti ! 



II. 



Azon két fő oki'ól szóltunk eddig, mely a zsidók 
polgárosítása ellen közönségesen felhozatik, s bármi 
gyengének ösmerjük is erőnket, reménylem, meg- 
győztük olvasóinkat ez okok alaptalanságáról. Hátra 
van, hogy még azon vallási tekintetről szóljunk, 
mely honunkban — hol majdnem mindenütt egy 
nagy párt a vallásos szabadságot személyes érde- 
kéből védi — ritkábban említtetik ugyan, de vala- 
mint egykor a zsidók elnyomásának fő oka vala, 
úgy most, habár ritkábban, annyival több keserű- 
séggel felhozatik, s majd a zsidó, majd a keresztény 
vallás elveiből kiindulva, az emaníipatiót majd vesze- 
delmesnek, majd istentelennek hirdeti. 

Korunk, a mint mondám, vallásos türelem kora; 
részint — fájdalom — közömbösség, részint azon 
meggyőződés, hogy minden téi'ítési mód közcitt a 



42 B. EÖTVÖS JÓZSEF. 

kényszerítés bizonyára a legrosszabb (Grotius sze- 
rint coactus qui credit, non credit, sed eredére 
simulat) végre különös türelemre taníták az embe- 
reket, s bár itt-ott egyes kivételek találtatnak is, 
(mint még századunkban a szabad Connecticut tör- 
vényt hoza: hogy a ki a quackerekhez áttér, először 
Hzámkivetéssel, visszaesés esetébeti halállal büntet- 
tessék), bátran elmondhatjuk, hogy a vakbuzgóság 
s vallásos üldözések évei rég megszűntek, s hogy 
századunkban alig találtatik ország, hol százados 
küzködések díjául el nem ösmertetnék az elv: hogy 
az országnak polgárai vallására befolyása csak any- 
nyiban lehet, a mennyiben elvei a közállományra 
nézve veszedelmeseknek találtatnak. — A közvéle- 
mény változásával változni kellé a zsidók polgáro- 
sítása ellen vallási tekintetből felhozott okoknak is, 
s ha egykor a zsidó név maga a legkegyetlenebb 
üldözésnek elég okúi találtatott, ha a vallásos kü- 
lönbségnél nem kellé több: hogy minden kegyet- 
lenség, mint az albingensisek úgy a zsidók ellen, 
istennek kedves keresztényi tettnek hirdettessék: 
most csak az, ki megmutathatá, hogy vallásuk a köz- 
állományt veszélyezteti, reményeiheti, hogy szavának 
hatása leend. S ez az út, melyet az emancipatió 
ellenei napjainkban követnek. 

Ha a zsidó vallásból (így szól Streckfuss) mind 
azt elveszszük, mi vagy csak külső szertartás, vagy 
mit a természetes vallás tanít, positiv dogmái ezek 

fognak maradni: ((Lsten csak a zsidók Istene, s világi 
és egyházi feje. O csak a zsidókat szereti, más nem- 
zeteket gyűlöl s megvet. — Vétkei büntetéséül szé- 
lesztó el népét a világ kerekségén, s csak ezért 
adta elleneik hatalmába. De egykor, ha az idö eljő, 
elküldi Messiását, s kik hívei maradtak, vissza fog- 
nak térni Palaestinába, hol Isten hajdani országa 
fel fog támadni uj fényben s dicsőségben. - — Ezen 
oktatásoknak szükséges következése az, mit a zsi- 
dóknál látunk. Szigorú ritual törvényei által — 
melyek arra alkotvák, hogy a zsidót a világ más 
népeitől elszigeteljék, — más szünnapokra kénysze- 
rítve mint keresztény hontársai, sőt eltiltva majd- 
nem minden nem zsidó kezek által készített étkektől, 
más hontársaival való közlekedésben sokféle módon 
gátolva, sőt kizárva a keresztény vendéges aszta- 
lától, a vallásos zsidó azon országban, hol lakik, 
magát soha honosnak nem érezheti. Lakóit ö soha 
közös czélokra öszvegyült hontársainak, fejedelmét 
tettleges, de lelkiismerete szerént soha jogszerű 
urának nem fogja elösmerni. nem szerezhet föld- 
birtokot azon szándékkal, hogy azt jobbítva unokáira 
hagyja, hanem — mert hisz a Messiás minden nap 
eljöhet s Palaestinába hívhatja őt — legfelebb hogy 
vele kereskedjék. Néki egyátalában csak oly mes- 
terségek lehetnek kedvére, melyekről a legkisebb 
veszteséggel azonnal lemondhat, ha egykor a nagy 
szó, mely őt való hazájába visszahívja, felhangozik». 

Ilartmann, ki több rendbeli munkában a zsidók 
polgárosítása ellen írt, hasonlólag a vallási alapra 
építi okoskodásait, s annak bebizonyítására, hogy 
a zsidók vallásos nézetei valóban oly elveket fog- 
lalnak magokban, melyeket egy jól elrendezett or- 
szágban tűrni nem leliet, a tahmidlxil egyes belyeket 
idéz, melyek szerént: 

Esküvések néha kötelezők, néha nem. * 
Zsidóknak keresztény bírák előtt perlekedni 
nem szabad. Talmud, Tractat. Gittin, Fol. 88. 1. 2. 
Tad Chasakak IV. 248. Coi 1., u. o. Schulchan Aruch 
4-ik R. V. 26, 

A bálványozókat (keresztényeket) szóval s tettel 
csalni szabad. Avodah 8ara Fol. 16. Col. 2. Tract. 
Baba Kamma fol. 113 stb. ** 

Minden fortély, mentség s kétértelműség sza- 
bad, valahányszor a szükség kívánja, vagy általok 
jó czél érethetik el a nélkül, hogy mások káro- 



* R. Akiba esküvő szájának mondásait szivében semmivé tette. 
Tract. Gallah, Fol. XVIII. Coi. 2. — Maimonides azt mondja : hogy 
az eskünek nincs kötelező ereje, valahányszor a száj és szív 
tökéletesen egyet nem ért. Hilchot, Schebuoth, az esküvésekről. 
C. 1. §. 12 stb. stb. 

** Maimonides mondja : hogy a zsidónak a bálványozó által 
számolásban elkövetett hibát — azon esetben, ha t. i. maga ezen 
hiba elkövetésében semmit nem tett, s Isten neve az által nem 
szentségteleníttetik — pn-hasznára í'ordítani nem tilos. Torch 
Deah sz. 232. §. 14 



A ZSIDÓK EiMANCIPATIÓJA. 45 

sulnának. Conciliator 1. iS. Anistei'daini kiadás 

1633—4. 

Csak oly eskü kötelező, mely ejíészen hibátlan 
Thorára tétetett le ; ha a leirat hibás, az eskünek 
nincs ereje. Maimonides. Hilchot Jesu de Hattorah 
lap. VI. §. 10. Talmud. Tractat Schabbat. fol. 110. 1; 
(Mttin fol. 45. Col. 2.* 

A zsidó vallásnak e veszélves elveiből kiin- 
dúlva dr. Paulus igy okoskodik: a Az ország, mely 
mint köztársaság, minden vallások védelmére köte- 
leztetik, nem kevésbbé köteles azért egész komoly- 
sággal, s jogszerű hatalmának egész erejével nyilván 
kinyilatkoztatni minden vallási felekezetnek, hogy 
Istenhez való állásáról s viszonyairól tarthat a mit 
akar; de hogy vallásos nézeteiből soha nem sza- 
bad tetteknek támadni, melyek által követői vagy 
mások jogaikban vagy kötelességeikben gátoltat- 
nának. Semmi vallásos felekezetnek nem szabad 
külső tetteinek elrendezésében oly törvényeket kö- 
vetni, melyek az ország vagy a természet törvé- 
nyeivel ellenkezésben állanak. — Az ország nem 
engedheti, hogy alattvalói idegen törvényeket köves- 
senek)). 

Több ezekhez hasonló okoskodásokat idézhet- 
nék; de miután a polgárosítás ellenei, a vallásos 

* Minthogy a szerző a hebraeus nyelvet nem érti, minden 
idézéseiben, melyeket a talmudból tett, csak az általa felhozott 
írókat követé. 

nézetből kiindulva, csak a szavakban külömböznek 
(oly ritkák e rossz ügynél még a rossz okok is), az 
olvasó ezekből át fogja látni az utat, melyet állí- 
tásuk bebizonyításában valamennyien követnek. 

A zsidók vallása, úgy mint azt Mózes könyvei 
tanítják s a talmud kifejti, oly elveken alapúi, me- 
lyeket jól elrendezett országban nem tűrhetni; már 
pedig soha nép Israelnél állhatatosabban vallásához 
nem ragaszkodott: tehát e népet polgárosítani nem 
lehet. Ez az okoskodás. 

Elmellőzvén itt, hogy miután ezen ok azok 
által hozatik fel, kik a polgárosítást a zsidók erkölcs- 
telensége tekintetéből ellenzik, ezen két ok között, 
mely egy állításnak bebizonyítására használtatik, 
talán némi ellenkezés létezik, — mert csekély belá- 
tásom szerint legalább nem egészen világos, miként 
lehet azon nép, mely vallásához, azon valláshoz, 
melyen kereszténységünk nagy részint alapul, oly 
hiven s állandóan ragaszkodik, egyszersmind a leg- 
erkölcstelenebb ; — legyen szabad ezen okot egy 
kevéssé közelebbről tekintenünk. 

Arra, hogy ezen okoskodás álljon, s a zsidók 
polgárosítása ellen napjainkban felhozathassék, kettő 
szükséges : 

1-ör. Hogy az ó testamentom s a talmud szel- 
leme — nem egyes kiszakított mondásai — valóban 
egy jól elrendezett ország szellemével ellenkezésben 
álljanak. 

2-or. Hogy a zsidó szent könyveit még nap- 
jainkban is ezen értelemben vegye, s hozzájok állha- 
tatosan ragaszkodjék. 

Már a mi az elsőt illeti, kérdem, ki meri ezt 
állítani? Ki meri mondani, hogy az ó testamentom 
— e legdicsőbb emléke egy eltűnt civilisatiónak — 
egy jól elrendezett ország elveivel ellenkezésben 
áll, nem egyes mondásaiban s példabeszédiben mon- 
dom, — mert hol van könyv, mely oly ellenséges 
szándékkal olvastatva, mint ez olvastatott, gáncsra 
alkalmat nem adna? — de egészében; nem szavai- 
ban de szellemében? Vájjon ha e régi könyvekben 
Israel isten népének neveztetik^ s más népek csak 
megvetéssel s néha gyűlölséggel említtetnek: oly 
menthetetlen-e e büszkeség azon népnél, mely körül- 
fogva ellenektől, a bálványozás századaiban egy 
Istenben való hitét megtartá? Ha Mózes, ki átlátá, 
hogy népének rendkívüli helyzete csak rendkívüli 
erő kifejtése által állhat fenn, — ki jól tudá, hogy 
józan törvényhozó mindig csak a jelenről gondos- 
kodhatok, s csak a szükséghez mérheti törvényeit, 
a jövőre bizva a jövőt s meggyőződve, hogy minden, 
mit a haladó idő haszontalanná tett, s előítéletté 
változtatott, megszűnik, mihelyt ideje eljött, csak 
nemzetiségének fentartásáról gondoskodva oly tör- 
vényeket alkotott, melyek Israelt más népektől 
elkülönözék, s e népben idegen szomszédai ellen 
gyűlölséget gerjeszthetett; ha tehát a zsidó törve- 

nyéknek ezen része, mely akkor alkottatott, kora 
bélyegét hordja homlokán, s például mi az étek- 
törvényeket illeti, épen oly szigorú, mint a hajdani 
Aegyptusé: vájjon el lehet-e felejtenünk, hogy épen 
ezen könyv más lapjain száz oktatás olvasható, 
melyben a törvényhozó nem századát, de ezeredét 
meghaladta; hogy ugyanezen könyv, melynek egyes 
mondáiból Streckfuss úr a zsidók emancipatiója 
ellen felszólal, az örök tízparancsolatot foglalja ma- 
gában, hogy azon egyes mondások mellett, melyeket 
a zsidók ellenei oly szívesen idéznek, s melyekből 
oly ellenmondhatatlanúl bebizonyíthatni vélik azt, 
hogy a zsidók vallásukat követve — minden más 
népeket gyűlölnek — mintha oly vallás, mely ezre- 
dekig fennáll, ily balgatagságokat taníthatna — más 
épen oly régi s a zsidók által épen oly szenteknek 
tartott igék állnak, mik az ellenkezőt parancsolják. 
Vagy nem áll-e a zsidók szent könyvében e fen- 
séges ige : szeresd felebarátodat mint tenmagadat ? * 
Vagy gyűlölést hirdetnek-e ezen szavak : szeresd 
az idegént mint tenmagadat?** Ti s az idegen 
egyenlők vagytok az Cr előtt.*** Vagy nem áll-e 
Írva : Ha honotokban egy idegen lakik, ezt ne 
bántsátok. Ö úgy lakjék köztetek, mint a benszü- 
letett köztetek lakik, s szeresd őt mint tenmagadat, 

* Lev. XIX. 19. 
** u. o. 34. 
*** num. 15. 16. 

mert te is idegen voltál Egyptom földjén. * S tovább : 
így szól az úr a rabokhoz, kiket elvezettek Babi- 
lonba: építsetek házakat és ültessetek kerteket. Ipar- 
kodjatok a város javán, hová vezettettek s imád- 
kozzatok érte az úrhoz.** Ha egy idegen, ki nem 
tartozik Israel népéhez, jő messze földről s imádkozik 
a házban, hallgasd meg őt s tégy mindent, mert 
hozzád esdeklik, hogy minden népek ösmerjék s 
féljék nevedet. *** S végre így szól az úr : az ide- 
genek áldozatai kedvesek lesznek előttem, mert 
házam imádkozó ház minden népnek. -J- 

Ha tehát egyes a szent könyvekben talált mon- 
dások néhányak által a polgárosítás ellen hozatnak 
fel : nem lehetne-e több joggal az emancipatió mel- 
lett az egész törvénykönyv szellemére hivatkozni, 
melyről Krisztus maga monda: hogy küldetése nem 
elrontani, de megerősíteni a törvényt; ha csak azon 
képtelen állításhoz nem akarunk jutni, hogy a zsidók 
csak épen ez egyes mondásokra szorítják vallásos- 
ságukat, s vakon engedelmeskedve Isten szavának 
mikor gyülölésre int: mihelyt szeretni tanít, mihelyt 
a törvény szivünk hajlandóságaival s emberi termé- 
szetünkkel összehangozik, ugyanazon vallás paran- 
csait nem fogják követni. 

* Móz. 3. könyv, 19. 14. 
** Jeremiás 29. 4. s 7. 

*** 2. Ghron. 6. 32. Salamon templomának felszentelése, 
f Jesaiás 56. 7. 

B. EÖTVÖS : A ZSIDÓK EMANCIPATIÓJA. ^ 

A mi az ó testamentomból felhozott egyes mon- 
dásokról mondatott, áll azokra nézve is, melyek, 
mint egy jól elrendezett ország nyugalmával ellen- 
kezésben állók, a polgárosítás ellen a talmudból 
idéztetnek. Mert habár annak feszegetésébe : meny- 
nyire állnak a zsidók ellenségei által felhozott idé- 
zések, úgy mint azok felhozatnak, én, ki a hebraeus 
nyelvet nem ösmerem, belé ereszkedni nem akarok; 
habár megengedem, hogy dr. Salomon többször 
azon könyveket, melyekből Hartmann idéz, helyte- 
lenül nevezi apocrifoknak; habár nem tagadom, 
hogy a talmud — mely e nemzetnek több száza- 
dos literaturáját foglalja magában — századának 
bélyegét hordja magán, s azon korban támadva, 
melyben — mint Streckfuss maga mondja — a 
keresztények által a zsidókon elkövetett szörnyű 
undok tettek kebleikben csak gyűlölséget ébreszt- 
hetének, ezen érzeményt még inkább terjesztik: azt 
legalább senki nem tagadhatja, hogy a talmudban, 
e setét s valóban antisocialis oktatások mellett más, 
épen ellenkező oktatások is foglaltatnak; hogy ugyan- 
azon talmud, mely az izraelitáknak idegen biró előtt 
a perlekedést eltiltja, más helyen e szavakban ccaz 
ország törvényei való törvények)), híveit a törvé- 
nyek megtartására inti; hogy ugyanazon talmud 
minden keresztény-gyűlölés mellett híveinek köte- 
lességéül teszi, hogy szegény nem izraelitákat az 
izraelita szegényekkel együtt tartsanak; hogy végre 

Ugyanazon talmud, mely állítólag a hamis esküvé- 
seket megengedi, számtalan más helyen az eskü 
szentségét pártolja, mit Hartmann Tivadar maga 
is elösmer; hogy tehát a talmud — főkép oly ellen- 
séges szándékkal olvastatva, mint azt Eisenmenger 
s mások tevék — habár sok oly dolgokat foglalna 
is magában, melyek a polgár jogaival s kötelessé- 
geivel ellenkezésben állnak, ezekből a polgárosítás 
ellen okokat meríteni csak akkor lehetne, ha tapasz- 
talásunk mutatná: hogy századunk zsidói talmud- 
jokból épen csak e helytelen oktatásokat köve- 
tik, hogy csak ahhoz ragaszkodnak, mi vallásos 
könyveikben országunk * törvényeivel ellenkezés- 
ben áll. 

S ez az, mitől véleményem szerint az egész 
kérdés eldöntése függ. — Mi vala a zsidók vallása 
századok s ezredek előtt, érdekes kétségen kívül a 
történetirónak, ki e nemzet emlékeit messzebb 
követhetve mint másokét, az eszmék kifejlődését 
sehol nem láthatja tisztábban ; törvényhozót csak 
korunk zsidóinak vallásos fogalmai illetnek, s ha 
— mi minden vallásnál történik, mely mint a zsidó, 
revelatión alapulva, változhatlan törvényekhez ra- 
gaszkodik — a zsidók megtartva ugyan hajdani 
könyveik szavait, magyarázataikban haladtak az idő- 
vel ; ha nálok is, mint másoknál, a betűszerinti 
értelem később symbolicussá vált, s változva a szá- 
zadok szellemével, napjainkban civilisatiónkkal ellen- 

4* 

kezesben többé nem áll: az, hogy a zsidók ezredek 
vagy századok előtt antisocialie valláshoz ragasz- 
kodtak, ma, ily körülnjények között, a polgárosítás 
ellen képtelenség nélkül okúi többé fel nem hozat- 

hatik. 

Vagy azt fogja talán mondani valaki, hogy a 
zsidók vallásos fogalmaikra nézve noha nem válto- 
zának? . — Való> hogy e nép, legalább mi vallásának 
egyes tanúságait, jelesen a monotheismust s morál- 
törvényeit illeti, egy még semmi korban és semmi 
nemzetnél nem látott állhatatosságot mutatott, bámu- 
latra méltót, ha csak e nép gyengeségét s kedvetlen 
körülményeit tekintve, nem jutna eszünkbe, hogy 
az igazság ellentállhatatlan, habár csak egy Socrates 
áll is egész nemzete ellenében ; s jól illik a büsz- 
keség, melylyel Salomon ezen állhatatosságra tekintve 
így szól: A világ minden népeinél inkább megmu- 
tatták a zsidók, mennyire képesek vért, vagyont s 
életet feláldozni egy magasabb eszmének. Ha e 
szent lélek nem lelkesítene még napjainkban is, nni 
könnyű volna munka s fáradság nélkül megjobbí- 
tani helyzetünket, mi könnyű volna vétkeink s 
kínainktól egy perczben megmenekednünk. Közöt- 
tünk ezerén vannak, kiknek éltök pusztáján a világ 
minden dicsőségét mutatva, csábítva mondja: mind 
ez a tied, ha leborulva imádni fogsz; s kik vallásuk 
alkotójával felelnek: el tőlem sátán; mert írva áll: 
csak uradat, Istenedet imádjad, s csak neki szolgálj. 



A ZSIDÓK EMANCIPATIÓJA. 53 

De ebből az következik-e, hogy a zsidó nép, 
midőn oly állhatatos vallásának lényeges részében, 
mely keresztényi hitünkkel oly kevéssé áll ellen- 
kezésben, hogy inkább alapjául szolgál, épen ily 
makacssággal ragaszkodik minden törvényeihez ? 
Vájjon — hogy csak egy példát említsek — a 
sabbathra nézve nem változtak-e a zsidók nézetei? 
Vájjon ezen institutióból, miként azt Mózes képzelé, 
mi maradt még napjainkban ? Mózes akaratja szerint 
mint a hetedik nap, úgy a 7-ik év is munkaszünet- 
nek vala szentelve. Az országnak » e sabbathjában 
a zsidóknak nem volt szabad fákat ültetni, vetni 
vagy aratni; s csak azt, mi épen élelmére S2;ük- 
séges vala, veheté mindenki a föld termesztmé- 
nyeiből. . . v 

Minden adósság elengedtetett hét sabbath év 
elfolyta után; a nagy jubileum következik, s vele a 
szolga szabad; a zálog az adósnak, minden föld első 
birtokosának, visszaadatik. ^ — De vájjon, kérdem 
még egyszer : ezen nagyszerű institutió, mely a 
szabadságot s egyenlőséget a zsidók között talán 
jobban fentarthatá, mint Lycurg törvényei tehetek, 
fennáll-e még? vagy azon urak, kik a zsidók ma- 
kacssága ellen panaszkodnak, éltek-e már oly 7-ik 
sabbath évet, melyben adósságaik a zsidók által 
elengedtettek, vagy adós az ellen panaszkodhat- 
nék, hogy záloga izraelita hitelezője által vissza- 
adatott? 

Vagy, hogy újabb időkről szóljak, — mert úgyis 
sokan vannak, kik a zsidókban nem annyira szent 
könyveik, mint a talmud követőit üldözik — azon 
zsidók között, kik a modenai Leo őszinte vallo- 
mása szerint minden világi tudományt veszedel- 
mesnek s károsnak tartanak; kiknek tudós Josephus 
Flaviusok minden idegen nyelvekről megvetéssel 
szól; s kiknek XVII századdal később egyik leg- 
nagyobb tudósuk, Cardoso nyilván kimondja: hogy 
Israel nem bajlódik emberi tudományokkal, bizony- 
talan philosophia-, empiricai medicina-, s álmo- 
dozó chemiával; hogy Israelnek kedve nincs más 
népek történeteit tanulni, polgári változások chro- 
nologiáját, vagy fejedelmek bölcseségét; — s azon 
zsidók között, kik századunkban majdnem minden 
európai nyelvnek irói között tündökölnek, kik nagy 
neveket mutathatnak a tudomány és művészet majd- 
nem minden ágában, nincs-e különbség? 

S hogy végre egyenesen a talmudról szóljak, 
lehet-e mondani, hogy a zsidóknak nézete e könyv 
hitelességéről nem változott? Dr. Creuzenach (zsidó) 
nyilvánosan a közönséges egyházi újságban * kinyom- 
tatott thesisekben fellép hitelessége ellen.** 

Dr. Dernburg (a mainczi izraelita közönség 



* Unpartheische Universal-Kirchenzeitung Nr. 2. 
** A felállított thesisek ezek : 
1. Soha a talmudnak hiteles eodexe nem létezett. 

elnöke) ezen thesisekre tekintve így szól: mikor e 
sorok Írója gyermekből, ifjúvá lett s először kezdé 
sejdíteni a vallás való értelmét, szemébe ötlött, 
miként lehete valaha a talmud balgatagságait (Al- 
fanzereyen des Thalmuds) ide számítani. Nincs is 
szükség tehát e thesisekre. E könyv, mely tekin* 
télyét mint vallásos kútfő, csak a zsidók egykori 
tudatlanságának köszöni, s mely ellen napjainkban 
mindenki szabadon szólhat és szólni köteles, azt úgy 
is el fogja veszteni. 

Dr. Jóst* a talmudról így nyilatkozik: (ca zsidók, 
kik a talmudhoz ragaszkodnak, jól tudják a kon- 
kolytól megválasztani a jó magot, s nincs rabbin, 
ki mindent, mi a talmudban áll, az életre alkal- 

2. A talmud soha bevégzett munkának nem állíttatott; 

3. A talmud csak igen kevés traditionalis határozatokat 
foglal magában. 

4. A talmudnak nem traditionalis része szerzőiről is em- 
bermlvnek állíttatik. 

5. Maimonides oktatásai nem a talmudon alapulnak. 

6. A talmud szelleme soha nem követtetett. 

7. Sok orthodox a talmudisták ellenének tekinthető. 

8. Maimonides «more Nebuchim» nevű munkájában a tal- 
mud ellenének mutatkozik. 

9. A rabbinusok egyes esetekben hozott határozatai nem 
kötelezők. 

10. A ceremoniális nehézségek s akadályok, melyek a zsi- 
dókat terhelik, nagy részint nem a talmudból erednek. 

* AUgemeine Kirchenzeitung No. 126. 1833. 

mazhatónak tartana, és sok határozatoknak egyol- 
dalúságát el nem ösmerné. Legnagyobb bizonyít- 
ványai ennek Maimonides, Albó, Simon Zenach s 
mások mélyen tisztelt munkái, melyek sok félre- 
érthető helyet kiigazítva, egyszersmind megmutatják^ 
hogy a talmud felvételében csak cum grano salis 
kell Ítélnünk.)) 

Vájjon nem világos-e ebből, hogy a zsidók 
vallásos nézetei századok leforgása alatt csakugyan 
változának? S hogy bármi megférhetlenek legyenek 
is mostani állásunkkal Mózes törvényei, bármi anti- 
socialis elveket zár is a talmud magába: a törvény- 
hozóra nézve a polgái*osítás megtagadására nincs 
ok, mielőtt bebizonyíttatnék, hogy a zsidók nap- 
jainkban oly vallási elvekhez ragaszkodnak, melyek 
keresztény törvényhozással egyenes összeütközésben 
állanak. De vájjon ki mondhatja ezt? Mindazon szá-. 
mos munkákban, melyekben, mióta az emancipatió 
szőnyegen van, zsidók vallási elveikről szólnak, fog- 
laltatik-e csak egy elv, mely ezen állításra jogosí- 
tana? Az 1806-iki franczia synedrium nyilatkozásai* 

* Az 1806-ban Napóleon által Összehívott zsidó notablek 
gyülekezete, melynek határozatai a később 1807-ben megnyitott 
franczia zsidó sanhedrin által is helybenhagyattak, e következen- 
dőkben egyesité határozatait : 

1. A franczia zsidók a francziák testvérei; Francziaország 
közös hazájok. ^ 

2. Monogámia. A házastársak elválása csak az ország tör- 

nem bizonyítják-e épen az ellenkezőt ? vagy ki mond- 
hatja, hogy valaha, mióta a zsidók az egyházi s^ó- 
noklatot szertartásaik közé felvevék, csak egy szót 
hallá is zsidó szónokoktól, mely ezen állításra okot 
adhatna? vájjon lehet-e még tovább egy rég múlt 
század sötétségében koholt okot felhozni, .főkép 
most, midőn a zsidók gyermekeik nevelésére s 
cultusuk jobbítására annyit tevének, s az emancipatió 
annyi helyen megtörténve, mindenütt áldó, de sehol 
még káros következései nem mutatkoztak ? 

Nem csudálatos-e, ha még századunkban a vak 
zsidógyülölést oly kiterjedésben látjuk, hogy férfiak, 
mint Streckfuss, még a zsidók reformáló iparkodá- 
saira is kaján szemmel néznek, s miután vallásuk 
ellen — mint az elébb tartatott *— hosszasan szól- 
tak, értekezésöket azzal végzik, hogy a i*eformátió, 
mely a zsidó vallást tiszta theismussá változtatja 
(azaz: minden oly veszedelmeseknek hirdetett elvei- 
től megtisztítja) nem veszély nélküli ; nem kell-e 
fájdalommal látnunk, ha keresztények — mint Ilart- 
man Tivadar — mindent, mi a zsidók részéről 

vényszékeinek helybenhagyásával történhetik. Keresztényekkel való 
házasságok tiltva nincsenek. 

3. A morális törvények s kötelességek ugyanazok, nem 
zsidók, mint vallástársak iránt. 

4. A rabbinusoknak csak szokáson alapult befolyásuk, de 
semini törvényes hatalmuk nincsen. Választásuk módja bizonyitja. 

5. Minden- mesterség s életmód szabad, tilos csak az uzso- 
ráskod ás. . 

napjainkban történik vagy mondatik, csak a keresz- 
tények csalására használt fortélynak állítva, benne 
inkább uj haragra s gyülölségre találnak okot, elfe- 
lejtve, hogy milliókból álló közönség ily fortélyos 
képmutatásra alkalmatlan, hogy azon elvek — ha 
csakugyan a zsidók között még közönségesek nem 
lennének — azzá válnának, ha e nemzet jobbjai 
által szóval s Írásban egy ideig színleltettek; s hogy 
végre a törvényhozó tettekről ítélhet s nem gon- 
dolatokról, s egy vallásos felekezetet, mely nyilván 
csak jó elveket színlel, a polgári lét áldásaiból ki 
nem zárhat azért, mert e vallás oktatói századok 
vagy ezredek előtt veszedelmes elveket tanítottak, 
s mert az utolsó zsidó még le nem monda utolsó 
előítéletéről; hogy mondom a törvényhozás ezt nem 
teheti, ha csak a természet első jogait, a keresz- 
tény vallásnak legszentebb kötelességeit sérteni nem 
akarja. 

Jól tudom én, hogy nem hiányzanak azok sem, 
kik a zsidók ellen űzött elnyomásnak mentségéül 
vallásunkra mernek hivatkozni; — régi szokás a 
legrosszabb ügyet a legszentebbel összekötni, — s 
nem csudálom, ha az elnyomás védői — mint haj- 
dan gonosztévők — az oltár előtt keresek biztos- 
ságukat. 

((A keresztény elvekkel, — melyekhez orszá- 
gainknak, ha csak romiadásnak nem akarnak in- 
dulni, most erősebben szükség ragaszkodniok mint 

valaha, — a zsidók tökéletes emancipatiója össze 
nem fér.* 

((Meg kell gondolnunk mindenek előtt azt is, 
mivel tartozunk a keresztény egyháznak. A zsidó- 
ság, mint ez az idő haladásával kifejlődött, nemcsak 
tagadása, de világos ellentéte egyházunknak.)) 

((Soha a zsidók polgárosítása által az ország- 
nak keresztény jellemét elvennünk nem szabad** 
stb. stb. stb.)> — mert minek ismételjem mind 
azokat, melyeket Németországban mint Angliában 
a vallásos elnyomás hősei annyiszor ismételtek, 
valahányszor más hitű hontársaikról szó vala, s 
melyekre szánakozó mosolygással felelhetnénk, ha 
nem állana előttünk Irland, és szerencsétlen népes- 
ségében tanúság, mi alaptalan okoskodásokon alapul 
sokszor egy egész népnek elnyomatása. 

((De hát mi keresztények szabadítsuk fel azon 
népet, mely üdvözítőnket kínozá s vallásunknak első 
üldözője vala — így szólnak buzgólkodva az eman- 
cipatió ellenei; — hát nem átkozta-e el népét Isten 
önvétkeiért? nem áll-e szent könyveinkben: hogy 
elleneiket fogják szolgálni, éhség s szomjúságban, 
remegve nappal s éjszaka? s hol Isten hatalmas 
keze lesújtott, mi ellent mernénk állani?)) — Dei 

* Alexander Müllers Archív cler neuesten (resetzgebung. 
Bánd 5. Heft 1. 1. 108. 

** Fő consistoriális tanácsnok Köhler a hassiai nagyher- 
czegség 2-ik kamarájában. 

vájjon kell-e ezekre felelnünk, kell-e mondanunk, 
hogy a jóslatoknak teljesítése nem rajtunk áll, hogy 
Isten nem a gyenge embert választá büntetéseinek 
eszközéül; — kell-e mondanunk, hogy ugyanazon 
szent könyv, melyben az átok' áll, a nagy, fenséges 
parancsot foglalja magában, mely embertársunk sze- 
retetére int; — kell-e mondanunk mind ezt, vagy 
nem inkább- lerántva az ájtatos álorczát, mely alatt 
csak gyűlölség rejtőzik, vallásunk szent szellemét 
követve, kezet nyújtani az elnyomottaknak ? 

Vannak irók, kik az elnyomásnak megszűnését 
azon majd világosan, majd rejtélyesen kimondott 
okból is ellenzék, mert a megtérések kevesbedné- 
nek. — De ^.vájjon van-e valami, mi ezen . vélemény 
mellett szólna ? vájjon azon üldözések, melyek a 
szenvedélyes Luthert ezen mondásra birták : « sokan 
úgy bántak a zsidókkal, hogy ki jó keresztény, 
iiikább zsidóvá, válnék)) ; terjesztették-e vallásvm- 
kat ? Azon oktatásoknak, melyeknek hallgatására 
katholikus s reformált országokban, Rómában mint 
Baselben, a zsidók egykor kényszeríttettek, mind 
azon iparkodásoknak , melyekkel egyes társaságok 
— mint a londoniak — a zsidók megtérítésében 
fáradtak, — mi vala sikere? Nem józanabb-e hát, 
emlékezve Luther intő szavára : ((ha az apostolok 
kik szinte zsidók valának, velünk pogányokkal úgy 
bántak volna, mint mi a zsidókkal, nem vált vala 
egy keresztény sem a pogányok közül )), — fel" 

hagyni az üldözéssel ; s mint I-ső Gergely pápa 
oly szépen mondja : azokat, kik a keresztény val- 
lást nem követik, szelídség, jóakarat, intés és sza- 
bad meggyőződés által vezetni a vallás egységé- 
hez? — S csak ez a mód az egyetlen, mely végre 
a fenséges czél eléréséhez vezethet s teljes meg- 
győződésem szerint előbb-utóbb vezetni fog. Egész 
civilisatiónk a kereszténységen alapul, s a világ 
egyes népei nem haladhatnak a nélkül, hogy köze- 
lednének ; és miként kik egy hegy külön oldalai- 
ról indulnak ki, a tetőn végre találkoznak : úgy a 
nemzetek nem közeledhetnek egymáshoz műveltsé- 
gökben a -nélkül, hogy mint mindenütt, úgy vallá- 
sos nézeteikben is végre egy irányban álljanak ; 
de ez egyike azon dolgoknak, melyeket csak az 
idő érlelhet, s bizonyára semmi sem hátráltathat 
inkább, mint ha vallásunk formája mellett buzgól- 
kodva, elfelejtjük szent értelmét, mely csak fele- 
barátunk szeretetére int, s nem gyülölést, s ember- 
társunk üldözését rendelé földi feladásunkul. 

Emberi feladatunk segítni mindig, hol segít- 
hetünk, enyhíteni minden szenvedést, magunkhoz 
felemelni minden elnyomottat, helyrepótolni minden 
igazságtalanságot, s csak ha ezt, s a mennyiben 
ezt teljesítjük, teljesítettük isteni üdvözítőnk paran- 
csait, — csak ha ezt tettük, reménylhetjük, hogy 
vallásunk tetteink által hirdetve, terjedésében végre 
e népet is közébe fogadja, mely hozzá elveiben 
közelebb áll, mint maga gondolná. 

III. 

De térjünk végre az emancipatió elleneinek, ' 
utolsó okához, mely, habár nem oly hangosan hir- 
detve mint a többiek, e szerencsétlen nép elnyo- 
matásában hathatósabban munkál, mint bármely 
más : ez a zsidó polgárosításának veszélye ; nem 
azon veszély, melylyel romlottsága erkölcsiségün- 
ket, külön nemzetisége hazánkat, hite vallásunkat 
fenyegeti ; ha csak ez volna, akkor talán még nagy- 
lelkűen hallgatnánk; a veszély személyes érdekeinket 
fenyegeti, innen a zaj. — A zsidók romlottak ! — 
Ám legyen ; ha az ország törvényeit meg nem 
szegik, mitől büntetés által épen úgy visszatartóz- 
tathatnak, mint ha erényeik volnának, — mi közünk 
romlottságukkal ? Felvételök nemzetiségünket sérti ! 
Hagyján, hisz ha mind azokat, kik nemzetiségünk 
ellen harczra keltek, vagy azt hidegségökben elha- 
nyagolták, sót magyar létökre megtagadták, jogaik- 
tól megfosztanók : hová jutnánk népességünkkel, 
hol keresnénk új birtokosokat legszebb jószágaink- 
nak ? — Vallásunk veszélyeztetik ! — Isten neki> 
a miénk egy felvilágosodott század, a vallásos buz- 
góság nem illik többé ily magasan álló férfiakhoz. 
De érdekeink sértetnek ! mily kebel maradhatna 
nyugodtan ily pillanatban, ki nem áldozna fel min- 
dent, habár legfenségesebb elvei volnának is, érdekei 
fentartásának ? 



A Z8IDÓK EMANCIPATIÓJA. 63 

E sorok írója ösmeri az érdekek hatalmát ! 
teljes meggyőződése szerint az országnak nagyobb 
érdeke az igazságnál ugyan nem lehet; nem lehet 
anyagi érdek, mely egy immorális eszme törvénye- 
sítését menthetné, vagy orvosolhatná : de meggyőző- 
dése az is, hogy ez eszme költői ábrándozásnak 
fogna sokaktól tartatni ; s nem fogja olvasóit ter- 
helni vitatásával. Korunk véghetetlen józan s szá- 
moló ; jaj annak, ki javallatait annak megmutatá- 
sával kezdi, hogy igazságosak, s nem inkább, hogy 
hasznosak, vagy legalább senkinek kárával össze- 
kötve nincsenek ; boldog még, ha ez utolsó esetben 
is részvétet gerjeszthete, s nem vala kénytelen 
tapasztalni, hogy az emberek többnyire fizetést 
kérnek jótetteikért is; az iró tudja mind ezt, nem 
akar harczba szállni az önösség ellen ; az iró nem 
kivan, nem vár áldozatokat senkitől ; — de ha 
százezereket lát, kik a kinok legnagyobbikát — 
elnyomatást — szenvednek ; ha a leghallatlanabb 
igazságtalanság mentségéül a szükségesség hozatik 
fel ; ha egy oly gyenge kisebbség elnyomatásának 
okául az állíttatik, hogy százezerek az emberiség 
első jogaiban nem részesülhetnek a nélkül, hogy 
azon millióknak sorsa, kik azokat most gyakorol- 
jájc, veszélyeztetnék ; ha, mondom, a milliók száz- 
ezerek ellenében azt mondják, hogy nem mernek 
igazságosak lenni : akkor az iró meggyőződése sze- 
rint kötelesség legalább arról bizonyságot keres- 

nünk, vájjon áll-e mind az, mi századokig előítélet- 
ként elhitetett ; vájjon e csoda, — mert csakugyan 
az volna, hogy egynéhány zsidó polgárosítása egy 
keresztény nemzetnek veszélyes lehetne, — . tör- 
tént-e valahol? A kérdés, melytől annyi ezernek 
jóléte függ, megérdemli vizsgálatunkat. 

Ha egy néposztály különös kiváltsági jogokkal 
bir, s birtokra, kereskedésre, vagy mesterségekre 
nézve monopóliumokat űz, átlátja mindenki, hogy 
ez állás veszélyes s káros lehet nem csak azon 
egyesekre nézve, kik ellen ezen monopol űzetik, s 
kik fejlődésökben s éldeleteikben általa gátoltatnak, 
hanem káros az országra nézve is, mely természetes 
kifejlődésében gátolva, soha nem fog úgy haladni, 
mint azt természetes ereje engedné. Minden mono- 
pólium vagy elnyomja, vagy legalább mestersége- 
sen — mintegy üvegházban — neveli azon industriát, 
melyben űzetik ; s tapasztalásaink után végre átlát- 
juk, hogy az egyik oly veszélyes lehet, mint a 
másik; átlátja mindenki azt is, hogy valamint egy 
néposztálynak különös pártolása, úgy rendkívüli 
elnyomása is veszélyessé válhatik, mint azt mind 
azon országok, melyben szolgaság valaha létezett, 
vagy még létezik, eléggé bizonyítják. — De hogy 
abból, ha egy eddig elnyomott kisebbségnek nem 
kiváltságok, hanem egyedül a közjogokkal való sza- 
bad élés engedtetik, az egészre káros következések 
származhatnak : ezt feltenni, csekély belátásom sze- 

rint legalább a legnagyobb képtelenség nélkül 
nem lehet. 

Vagy azok, kik a zsidók polgárosítása ellen 
leghangosabban felszólalnak, vájjon hozhatnak-e fel 
csak egy okot is, mely a legegyszerűbb, de szen- 
vedelem nélkül itélo gondolkozót meggyőzhetné? 
A zsidók által gyakorlott mesterségek el fogják 
rontani a keresztény mesteremberek keresetjét, — 
így szólnak ; de vájjon mit hozhatnak fel ezen állítás 
bebizonyítására? A példát? az ott, hol a zsidók 
már emancipáltattak, ellenkezőt mutat ; a keresz- 
tény mesteremberek sorsa nem változott ; nálunk, 
hol a zsidók majdnem kizárólag kereskedéssel fog- 
lalatoskodnak, a keresztény kereskedők nem ke- 
vésbbé gyarapodnak. Vagy a dolog terméssetét? 
mely szerint a munkások száma szaporodván, szük- 
ségkép kisebbedni kell nyereségeiknek ; ámde ki 
nem látja, hogy e nyereség soha nem kisebbedhe- 
tik egy bizonyos legkisebb fokon alul, melyben a 
munkás fáradságának jutalmát még feltalálhatja, ha 
csak azon képtelenséget nem akarjuk feltenni, hogy 
a zsidók még azon esetre is, ha egy vagy más 
mesterség a concurrentia által oly állapotba jutna, 
melyben müvelése jutalmazó lenni megszűnt, azt 
minden haszon nélkül — a fukar zsidók — csak 
épen, nem tudom, emberszeretetből, vagy a keresz- 
tények megrontására, tovább akarnák folytatni. — 
Vagy a zsidók nagyobb műveltségét, s hihetőkép 

a mesterségekben is mint máshol várható ilgyeS" 
ségöket ? — De vájjon hát ha a törvényhozás csak- 
ugyan a tudatlanság s ügyetlenség pártolását vévé 
magának feladásul, ha magát felhíva, jogosítva hiszi 
elnyomni minden nagyobb ipart, bilincsekbe verni 
minden talentumot, csakhogy annál dúsabban virul- 
jon az áldott középszerűség, csakhogy az, ki meg- 
érdemlé, soha el ne ragadhassa a jutalmat azoktól, 
kik érdemetlenek ; ha mondom, a törvényhozás ezt 
vévé czéljának, — s hogy csakugyan, legalább prac- 
tice némely helyeken ez történt, mutatják a czéhek 
— vájjon a zsidók kizárása elég-e erre, s nem kel- 
lene-e inkább kizárni azon keresztényeket is, kik 
egy vagy más mesterség gyakorlásában több ügyes- 
séget mutatnak, kizárni minden idegent, ki mint 
jobb mester, a jámbor honosokat veszélyeztethetné, 
kizárni egy szóval mindenkit, ki nagyobb ész, vagy 
tőke által mesterségét jobban folytathatná, s csak 
annak adni szabadságot, ki szigorú examen által 
megmutatta, hogy ügyetlensége s tudatlansága által 
senkinek veszélyes nem lehet. — Ne mondja senki, 
hogy képtelenséghez vezetem elleneimet ; nem raj- 
tam az ok, ha előzményeikből kiindulva, egyszerű 
logicával máshoz nem juthatok, mint képtelensé- 
gekhez ; az épen fő jelleme a hamis fogalomnak, 
hogy logicus fővel nem gondolkozhatunk felőle a 
nélkül, hogy végre képtelenséghez ne jutnánk. — 
De ha a példa mást mutat, ha a dolog termesze- 



A ZSIDÓK EMANCIPATIÓJA. 67 

téböl más következik, s a zsidók nagyobb ügyes- 
sége emancipatiójok ellen fel nem hozathatik, miből 
fogják következtetni az emancipatió veszélyességét? 
A zsidók gazdagok — így szólnak az ellenek — 
s ez az ok, melyért nekik jogokat adnunk nem 
lehet a nélkül, hogy velők a keresztények kárára 
vissza ne élnének. — Talán egy kevéssé csodála- 
tosnak ' látszhatik ezen állítás ; s ha meggondoljuk, 
hogy e hazában annyi ideig majdnem minden jog 
a nemességgel, azaz birtokkal vala összekötve ; 
hogy századunkban majdnem minden alkotmány a 
vagyontalant kizárja, minden hatalom birtokon ala- 
púi : talán némi joggal bámulhatnók, hogy épen e 
hazában, épen e pénzszázadban az, a mi után min- 
denki fárad, mi néhányak által a polgári erények 
legfőbbikének, vagy legalább a szabadság jogai fel- 
tételének tartatik, a zsidóknak vétkül tulajdonítta- 
tott, s polgárosításuk ellen okúi vétetik. Mondhat- 
nók talán, hogy ezen veszély, mely a gazdag zsidók 
concurrentiája által országunk szegényebb lakosaira 
nézve létezik, épen oly fenyegető, ha e nagyobb 
vagyon keresztény kezek között halmozódik, s hogy 
e szerint, ha csakugyan a szegénység biztosítása 
az ok, nem a zsidókat, hanem inkább minden va- 
gyonosabb polgárt ki kellene zárnunk ; — mond- 
hatnók, hogy a zsidók ellen eddig az hozatott fel 
legnagyobb vádul, hogy egészen s kizárólag keres- 
kedésnek élve, minden más, fáradságosabb életmódot 

5* 

kerülnek, s hogy e szerint következetlenség nélkül 
feltennünk nem lehet, hogy ezen nemzet, törvény 
által mesterségek gyakorlására jogosítva, ezen enge- 
delemmel oly kiterjedésben élne, mely a kereszté- 
nyeknek veszélyes lehetne ; de elmellözve mindezt, 
vájjon mik hát azon veszélyek, melyekkel a zsidók 
emancipatiója az ország lakóit fenyegeti? Nem taga- 
dom én, hogy azon vagyonos zsidó, ki mesterségét 
nagyobb tökével kezdve, azt nagyobb kiterjedésben 
tökélylyel űzheti, nagyobb hasznot fog nyerni, mint 
szegény keresztény szomszédja, kinek iparkodásai 
elősegélésére két keze munkájánál egyéb eszköze 
nincs : de ki nem látja, hogy e nagyobb nyereség 
nem a munkás, hanem a capitalista nyereségét 
teszi, s hogy mindent összevéve a társaság talán 
nem veszt, ha a capitalista inkább maga gyümölr 
csözteti tőkéjét, mint ha korlátoló törvények által 
kényszerítve, csak az uzsorában keresi vagyona 
jövedelmezését ; s így a birhatási jogra nézve ta- 
gadni nem lehet, hogy az emancipatió után sok jó 
darab föld, mely most keresztény birtokosa alatt 
kopáron hever, zsidó kezek között jövedelmezővé 
válnék ; de miután a törvényhozás nem gátolhatja, 
hogy a zsidók ipar által tökéket gyűjtsenek, s velők 
kényök szerint éljenek ; miután nem eszközölheti, 
hogy az országnak birtokosai zsidó capitalistákra 
soha ne szoruljanak, s így hitelezőik iránt a leg- 
nagyobb függésbe ne jöjjenek ; miután hatalma a 

keresztény birtokost zsidó hitelezője keresetjei ellen 
nem védelmezheti úgy, hogy adóssággal terhelt 
jószága ne hitelezőjének jövedelmezzen, s ö maga, 
noha állítólag birtokos, ne váljék practice puszta 
munkássá, ki csak a zsidónak dolgozik : — úgy 
vélem, a birhatási jognak törvényes megadása nem 
szülhet a keresztényekre nézve semmi oly káros 
következést, mely teljes mértékben már most is 
nem léteznék. 

S vájjon nem áll-e hát ez egyáltalában mind 
azokról, mik a zsidók emancipatiója ellen felhozat- 
nak, s ezen törvényes változás veszélyei gyanánt 
hirdettetnek? — Vájjon ha e néposztály polgáro- 
sítása oly károsnak tartatik, nem a jelen állapot 
vala-e az, miből ellenei okaikat keresik? — Vagy 
az, hogy a zsidók — mint annyian oly szívesen 
hirdetik — alávalók, hogy zsarolásaik földnépünket 
elszegényítik, hogy csábítás és uzsora által egyes 
zsidó kereskedők egész faluk elszegényítésén ala- 
pítják vagyonukat, hogy nincs erkölcstelenség, mely- 
től, ha haszon forog kérdésben, visszaijednének, s 
melyet elkövetni, vagy legalább elősegíteni vona- 
kodnának, a jelen állapotnak dicséretére szolgál-e? 
s mind azon rossz, melyet e népnél tapasztalunk, 
s mind azon veszély, melylyel érintkezésök keresz- 
tény hontársaikat fenyegeti, a jelen elnyomási rend- 
szer fentartását javasolja-e, vagy nem mutatja-e 
inkább, hogy mostani törvényeink, melyek a zsidók 

iránt léteznek, semmi rosszat nem gátolhatnak, s 
hogy igazságtalanságuknak még azon egy szegény 
védelme sem marad, hogy liasznosak? 

Mostani törvényeink, melyek a zsidók állapota 
iránt léteznek, hatalmatlanok. — Minden törvény, 
mely egy néposztályt egyoldalúlag elnyom, s kifejlő- 
dését gátolja, mindig s mindenütt ki fog játszatni, 
s noha a törvény világosan tiltja, tudja mindenki, 
hogy például a zsidók házakat, sőt jószágokat bír- 
nak, s egy álnév palástja alatt mind azon jogokat, 
melyeknek törvényes éldelete annyira elleneztetik, 
már tettleg gyakorolják. — A zsidók, kiket min- 
magunk — hogy úgy mondjam — kényszeríténk 
a kereskedésre, s kik most — mert minden állha- 
tatos törekvés végre eléri czélját — vízként, mely 
keskeny csőbe szorítva azon egy ponton, mely emel- 
kedésének szabadon engedtetett, magasra emelke- 
dik, s elszéledne, ha egy kis körre szorított ereje, 
természetét követve elszéledhetne, — ez egy ipar- 
ágban minden másoknál nagyobb ügyességet nyer- 
tek : talán minden törvényes gátak mellett nyomják 
országunk más kereskedőit. Törvényeink a becsü- 
letes zsidó gyarapodásának ezer gátat állítnak elébe, 
s ím az ügyes, az erkölcstelen kijátsza törvényein- 
ket, s népünk minden törvényes határozatok mellett 
szenved és zsaroltatik ; törvényeink a zsidótól köz- 
dolgokban minden befolyást tagadnak: a pénz orszá- 
gok sorsát adá kezébe ; — törvényeink a pénz hatal- 

mát nem ronthatták meg, s nem fogják megronthatni 
soha ; törvényeink a szegény keresztényt nem véd- 
hetik a gazdag zsidó befolyása ellen ; nem gátol- 
hatják az erkölcstelen zsidót zsarolásaiban ; — hát 
vájjon miért ragaszkodjunk hozzájok? Miért nem 
törölni ki egy ezredes igazságtalanság végnyomát 
törvénykönyvünkből, ha nyugodt megfontolás után 
mindenki átlátja, hogy tökéletes végrehajtása lehe- 
tetlen, részletes teljesítése senkinek nem hasznos, 
százezereknek pedig a legkínzóbb elnyomás. 

Felhoztam, habár röviden, mind azon okokat, 
melyek a zsidók emancipatiója ellen hazánkban, 
vagy más országokban, hol ezen kérdés még újabb 
vala s nagyobb érdekkel vítattatott, részint parla- 
mentaris beszédekben, részint könvvekben felhozat- 
tak ; s habár annyi elleniratok elolvasása közben 
szomorúan jutott is eszembe néha, mennyivel bol- 
dogabb volna a világ, ha mindenben oly scrupulo- 
susak volnánk, mint ha egy igazság gyakorlása forog 
kérdésben ; ha mindig annyi dátumokat s bizonyít- 
ványokat keresnénk : örömmel érzem sokszor, mi 
gyenge a legfortélyosabb ok, mely ily rossz ügy 
mellett felhozatik. — S nem egy remény nélkül 
fejezem be soraimat. 

Távol légyen tőlem, hogy ezen ügy kivívásá- 
ban valamit enmagamnak s gyenge iparkodásaim- 
nak tulajdonítanék ; de teljes meggyőződésem, hogy 
minden, mi valóban jó s igazságos, végre kivívja 

Önmagát ; s nem fogja semmi gyengíteni keblemben 
azon erős meggyőződést, hogy az, mi mellett min- 
den szív felszólal, végre győzni fog, habár az egész 
világ áltudósai küzködnének is ellene sophismáikkal. 

Ki a zsidók jelen állapotát meggondolja, ki e 
nép szenvedéseit felfogá s látta szegényeit küzködve 
az élet minden bajával, s látta a gazdagot öröm- 
telen birtoka között, melynek megszerzésén egy 
vesztett ifjúság függ, mely alatt ő, mint a bányász, 
e dús élet minden kellemeiről lemondva setétben 
kérésé drága érczerét, melyért annyit tapasztalt, annyi 
csalódásokat vesztett, annyi kínokat szenvedett ; — 
ki egész szörnyűségében átgondolá azon létet, melyre 
mi e szerencsétlen népet kárhoztattuk ; ki képzel- 
heti, mi az : megvettetni, midőn az életbe lépünk, 
szenvedni míg haladunk, s végre ha czélunkat elér 
tük, nem várhatni mást, mint irigyeket, s azon meg- 
elégedést, hogy megvethetjük, kik egykor reánk lenéz- 
tek : az nem lehet kétségben ezen kérdés iránt ; s ha 
egyszer a nemzet jobbjai egy dolog igazságáról meg- 
győződtek, nincs erő, mely létezését többé gátolhatná. 

Ha előítéletek s hibás fogalmak nem gátolják, 
a jó mindig többséget talál az emberek között s 
az előítélet, mely a zsidók polgárosításának eddig 
ellentállt, századunkban többé soká nem tarthat 

Távol légyen tőlem, hogy magamtól azon ne- 
hézségeket, melyek a zsidók emancipatiójával hazánk- 
ban még most összekötvék, eltagadjam. 

A társaság senki ellen nem lehet igazságtalan 
büntetlenül, s ha máskép nem, legalább az által 
érzi tetteinek büntetését, hogy azt, kit századokig 
lánczokban tartott, fel nem szabadíthatja veszély 
nélkül ; s talán félhető, hogy a zsidók emancipatió- 
ját is visszaélések fognák követni az első pillana- 
tokban ; — félhető, hogy a vélemények jelen álla- 
potában, midőn — tagadni nem lehet — még sok 
előítélet uralkodik e részben, — az ingerültség, 
mely a zsidók ellen létezik, törvényes felszabadítá- 
suk által csak nevekedni fog, s hogy így azon el- 
különözés, melyben e nemzet eddig élt, fentartva 
a szokás által, a társasági életben még soká fen- 
maradhat De az idő halad, s a században, melyben 
élünk, minden nap, mely egünkön felderül, egy elő- 
ítéletnek halála felett alkonyodik, s bármi erősen 
gyökerezik is az, mely a zsidók iránt létezik népünk 
szokásaiban ós nézeteiben : józanon nem lehet fél- 
nünk, hogy az, miután egyszer törvényesen ledön- 
tetett, még sokáig takarhatná el látkörünket ; a 
kivágott fa sokszor még újra kihajt tövéből, gyö- 
kerének végereje ágakat hajthat, új zölddel kényes- 
kedik talán ; de ne féljen senki, hogy ez új hajtá- 
sokból alacsony bokornál egyéb válhatnék ; s minek 
kivágása egykor oly nehéz vala, annak végmarad- 
ványait egy gyermek is kiirthatja gyenge kezével. 
S végre bármi nehézségek lennének is összekötve 
az emancipatióval jelen állásunkban, miután a haza 

haladási szándékának annyi előzményeit adta, a 
polgárosításnak megadása vagy megtagadása néze- 
tem szerint csak annyiban függ tőlünk, mennyiben 
rajtunk áll tovább haladni, vagy eltávozni a meg- 
kezdett ösvényről ; de hogyha szívünkben a hala- 
dás eszméje egy pillanat gerjedelménél, az emberi- 
ség jogai mellett mutatott buzgóság hazugságnál 
több vala : a zsidók emancipatiója szükséggé vált^ 
ez véleményem szerint minden kételkedésen felül 
áll. Nincs senkinek több kötelessége, mint annak, 
ki szabadságot vőn iparkodásainak jelszavául, s csak 
ha ezeket teljesítjük, érdemeljük s várhatjuk korunk 
tiszteletét. Maga az absolut orosz birodalom enge- 
dett korunk ellenállhatatlan szellemének, s midőn 
1836. esztendőben kiadott ukáza által azon zsidó- 
kat, kik mesterség, művészet, vagy tudomány vala- 
mely ágával foglalatoskodnak, többi keresztény alatt- 
valóival egy fokra emelé, — midőn továbbá ugyan- 
azon ukázában megengedé, hogy azok, kik városok- 
ban czéhekbe, vagy más mesterségegyesületekbe 
felvétettek, a választásokban más városiakkal hasonló 
jogokkal részt vehessenek, sőt azon esetre, ha oro- 
szul írni, olvasni hídnak, városi tisztviselőknek 
is választathassanak, megmutatá szabadelvű szán- 
dékait a zsidók iránt ; s magyar hazánk nem fog 
hátrább maradni a szabadelvűség ösvényén, s hala- 
dása elleneinek nem fog alkalmat adni azon vádra, 
hogy szabadelvűségének alapja csak önösség ; azok 

által, miket eddig tettünk, jogot adánk a zsidóknak 
igazságot reményleni tőlünk, * — mi őket nem fogjuk 
megfosztani reményeiktől. 

Jól tudom én, hogy a zsidók emancipatiója 
nem popularis. — Minden törvény, bármily igaz- 
ságtalan legyen is, számtalan viszonyok elrendezé- 
sében alapúi szolgál, s így természetes, hogy midőn 
ily törvénynek megváltoztatása forog kérdésben, 
azok, kik terveikben fennállására számolának, ma- 
gokat sértve érzik, s jól sz'erzett jogaik megfosztása 
ellen panaszkodnak ; természetes még az is, hogy 
miután már szerencsétlen természetünk: csak mások 
felett emelkedve keresni magasságunkat, — miután 
minden kiváltságos osztályt annyi állhatatossággal 
látunk vívni leghasztalanabb jogai mellett is, itt, 
hol az egész nép az, mely egy kis másvallású kisebb- 
ség ellenében kiváltságokkal bir, ezen — hogy úgy 
mondjam — aristocraticus állását nem szívesen 
hagyja el ; nem csodálatos, mondom, ha mi, kik 
ezen kérdés mellett vittünk s vívni fogunk, mint 
eddig, rágalom s indulatosság megtámadásainak 
czéljáúl vétetünk ; — de miután meggyőződésem, 
hogy valamint az, ki a sokaság ítélete ellen ön- 
vagy egy néposztály előítéletei mellett küzködik, 
elvész, úgy az, ki egy igazsággal lép fel ellene, 
győzhetetlen : nem hogy, mint néhányan az angol 
parlamentben, vagy Streckfuss úr sokszor említett 
munkájában, e népszerűség hiányában ellenokot lát- 

hék nézeteim ellen ; épen ez az, mi nézetem szerint 
minden emberbarátot felhí, hogy az előítélettel szembe 
szálljon. Nem hizelgök, de barátok kellenek a nép- 
nek, s csak ki a nép javának fel tudja áldozni sze- 
retetét, az érdemli e nevet ; — csak ki a mai tapsról 
le tuda mondani, várhatja, hogy nevének holnapja 
legyen. 

A zsidók emancipatiója ki fogja vívni magát 
nálunk nélkül is ; dicsekedve felvilágosításával, a 
nép át fogja látni végre, hogy az emberjogok tisz- 
telete, mely minden ajkokon lebeg, nem egyéb puszta 
szónál, míg ezerek a kínok legnagyobbikát, a meg- 
vetést szenvedik ; által fogja látni, hogy a zsidók 
romlottságának oka csak elnyomatásuk, s hogy ha 
azt, kit földre tapostunk, sárban találjuk, nem meg- 
vetni, hanem kezet nyújtani felemelésére emberi 
feladásunk. — Idők fognak jőni boldogabbak, mert 
jobbak mint korunk, mikben a nép a szomorú való- 
ságot, melyet az örök zsidó regéje képez, épen oly 
lehetetlennek fogja tartani, mint mi a regét. Min- 
den, mit az igazság megkíván, végre meg fog tör- 
ténni ; de siettethetjük a pillanatot, melyben a jó 
történik. Ha egy nagy gondolatot, mely nemünket 
emeli, csak egy órával hirdettünk is elébb, — ha 
egy rossz törvénynek eltörlését csak egy órával 
siettettük : éltünknek legszebb feladása el van érve 
s nem mondhatjuk, hogy nem vala nagy jutalma 
életünknek. Az idő int, s nekünk nem szabad hátra 

maradni. Nem kiváltságok, hanem szabadság kell 
századunkbán, s ez nem létezhetik, ha nem köz- 
tulajdonunk, s ha a szolgaság — mely gazként 
könnyebben terjed, mint gondolnók — véggyöke- 
reiben ki nem irtatik. 

